
O Ispod pločnika 

Ispod pločnika je slobodarsko (ili 
anarhističkoj glasilo, od svog 12 broja 
povremenik, jer nam je hvatanje i praćenje 
zadanog ritma prestalo polaziti za rukom. 
Svjesni smo nepredvidivosti vremena i 
njegovog neprestanog izmicanja, ali i bez 
definiranja u okvirima vremena ipak imamo 
željeni kontinuitet. 

Osnovna ideja jest biti glasilo slobodarskog 
pokreta, te se može reći da na određeni način 
(iako ne u potpunosti) nastavljamo rad koji 
su započeli drugi objavljujući Comunitas, 
Nećemo i nedamo, Zaginflatch i cijeli niz 
dragih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je daje njezin 
upravljač najčešće u rakama masovnih 
medija koji su oduvijek bih naklonjeni svim 
vlastima. Upravo stoga postoje događaji 
i ideje koje se zaobilaze, kojima je neka 
nevidljiva ruka odredila mjesto ispod 
svakodnevnih senzacija i dnevnih kronika 
gradskih ulica. Jedna od ideja Ispod pločnika 
jest stoga da između ostalog bude prostor 
za takve, najčešće zaobilažene ideje, vijesti, 
stavove, razgovore i aktualne situacije slo¬ 
bodarskog pokreta. Uz različite prijevode, 
autorske članke, predstavljanja novih knjiga i 
dragih izdanja Ispod pločnika također nastoji 
pružiti otvorenu diskusiju teorije i prakse, 
odnosno papirnatih stavova i svakodnevnih 
postupaka, a ne samo periodično izdanje 
ideja na papira. Sve je ovo ionako tek mali 
doprinos onome što pokret radi, ono ostalo i 
bitno događa se u svakodnevnom životu, na 
ulici, na radnom mjestu, u školi, na fakultetu, 
u našim međusobnim odnosima... 
Raznolikošću stavova i ideja koje donosimo 
ili ćemo donositi želimo naglasiti važnost 
i nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve 
to treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih nala¬ 
zimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i na frekventnijim kulturnim mjes¬ 
tima i knjižarama čiji popis možete naći na 
zadnjoj stranici... 

Financiramo se donacijama, pa kada naletite 
na kutiju na kojoj piše “donacije”, ubacite 
nešto, to će nam puno pomoći. 

Trenutno nemamo fizičku adresu, a kontak¬ 
tirati nas možete putem elektroničke pošte. 
Ukoliko želite pomoći na bilo koji način, po¬ 
slati vijest/prilog, ili primati Ispod pločnika 
na svoju adresu, pišite nam putem naše web 
stranice. 


Uvodni tekst u trinaesti broj Ispod pločnika 

Protiv nacionalizma! 



Pobune stalno uznemiruju “redovno 
poslovanje”, a odgovor šefova i njihovih 
slugu je uvijek isti: nacionalizam. Baš 
kad se učini da to zamišljeno vjerovanje 
u narod i državu gubi svoj mitološki 
“sjaj”, opet nas iznenadi masa upregnuta 
u zadovoljavanje ciljeva moćnika, a 
pod zastavom nacionalizma (bilo koje 
“nacije”). 

Pobunu u Bosni i Hercegovini su lokalni 
moćnici i njihovi zaštitnici iz susjedstva 
pokušali još jednom na brzinu ugušiti 
“obranom nacionalnih interesa”, baš kao 
što to čine već više od dvadeset godina, 
od kad su pokrenuli međusobno klanje i 
masakriranje na čijim posljedicama i danas 
dobro zarađuju. Posebno je zanimljivo 
vidjeti kako su jedinstveni u svom 
djelovanju kad se svi nađu ugroženi jer 
su im ljudi prestali vjerovati, a mitovi su 
se istopili. Naravno, oni “gore” su uvijek 
dobro zajednički funkcionirali, čak i kad su 
ratovi bili na vrhuncu, a njihova retorika u 
javnosti najoštrija. 

Pa ipak, unatoč snažnom otporu 
nacionalizmu, očito je da strah još uvijek 
nije nestao, a povjerenje koje je narušeno 
tokom dvadeset godina širenja mržnje i 
straha, još uvijek treba u pravom smislu 
te riječi uspostaviti. Ne “odozgo”, pod 
pritiskom, već između samih ljudi, stalnim 
zajedničkim djelovanjem i organiziranjem 
života bez države i kapitalizma. Prvi 


koraci su napravljeni, ono što će uslijediti još 
uvijek je nepoznanica, ali strah koji moćnici 
u BiH pokazuju svojim nasiljem prema 
pobunjenicima govori samo jedno: nešto se 
događa i oni osjećaju da gube kontrolu. Ako 
to dovede do trenutka kad nitko neće imati 
kontrolu, budućnost bi mogla biti bolja i bez 
“poznatih puteva” koji su se uvijek pokazali 
kao stranputice. 

S drage strane, Ukrajina, gdje je nacionalizam 
višestruko iskorišten, jedna i druga banda 
moćnika pokušala je upregnuti široke mase 
u svoje interese. I kad je bijeda natjerala 
društvo na otvoren sukob, pojavila se i 
marginalna, ali agresivna, skupina ekstremnih 
nacionalista koji su u tome vidjeli svoju šansu 
pa su pobunu sirotinje pokušali iskoristiti 
za stjecanje moći. Situacija podijeljenosti 
je time dodatno pojačana, a biznis se može 
i dalje neometano odvijati. Nacionalizam, 
kao odavno isprobani alat kapitalizma je 
još jednom pokazao svu svoju učinkovitost. 

Pa ipak, pobunu u Ukrajini ne treba gledati 
isključivo kroz tu prizmu, jer ona je 
višeslojna i možemo se samo nadati, ovako iz 
daljine, da neće svi nasjesti na priču o naciji, 
nacionalizmu i obrani interesa države. 

I zato, nacionalizam, državu (koja je korijen 
nacionalizma), zakone i bilo koju vlast, nužno 
treba odbaciti, inače ćemo se zauvijek valjati 
u kaljuži bijede, mržnje, straha i po nama će 
gaziti svi moćnici svijeta (lokalni i globalni) 
cerekajući se našoj gluposti i pokornosti. 


Distribucija i financiranje 


Ispod pločnika želimo distribuirati na što različitijim mjestima. Ne postoji ciljana publika. Popis 
mjesta gdje gaje moguće pronaći nalazi se na zadnjoj stranici, a ukoliko želite pomoći u distribu¬ 
ciji, slobodno se javite putem e-maila i poslati ćemo vam željeni broj primjeraka. 

Sav rad na Ispod pločnika je volonterski, a financira se isključivo donacijama i benefit 
događanjima. Zato će svaka donacija biti od velike pomoći. Troškovi koje imamo su tisak, 
poštarina i još poneki sitni trošak. Unatoč niskim troškovima, oni ipak postoje i moramo ih iz 
broja u broj pokriti, o čemu ovisi i naklada, a koju želimo povećati kako bi proširili distribuciju. 

Država i vojska - garancija opstanka kapitalističkog sistema 

Prigovarač savjesti osuđen na 
zatvorsku kaznu 


Nema dobre vlasti 

Meša Selimović: 

O vlasti 

Postoje tri velike strasti, alkohol, 
kocka i vlast. Od prve dvije se nekako 
može izliječiti, od treće nikako. Vlast 
je i najteži porok. Zbog nje se ubija, 
zbog nje se gine, zbog nje se gubi 
ljudski lik. Neodoljiva je kao čarobni 
kamen, jer pribavlja moć. Ona je duh 
iz Aladinove lampe, koji služi svakoj 
budali koja ga drži. Odvojeni, ne 
predstavljaju ništa; zajedno, kob su 
ovog svijeta. Poštene i mudre vlasti 
nema, jer je želja za moći bezgranična. 

Čovjeka na vlasti podstiču kukavice, 
bodre laskavci, podržavaju lupeži, i 
njegova predstava o sebi uvijek je ljepša 
nego istina. Sve ljude smatra glupim, jer 
kriju pred njim svoje pravo mišljenje, a 
sebi prisvaja pravo da sve zna, i ljudi to 
prihvataju. Niko na vlasti nije pametan, 
jer i pametni ubrzo izgube razbor, i niko 
trpeljiv, jer mrze promjenu. Odmah 
stvaraju vječne zakone, vječna načela, 
vječno ustrojstvo, i vežući vlast uz boga, 
učvršćuju svoju moć. 1 niko ih ne bi 
oborio, da ne postaju smetnja i prijetnja 
drugim moćnicima. Ruše ih uvijek na isti 
način, objašnjavajući to nasiljem prema 
narodu, a svi su nasilnici, i izdajom 
prema vladaru, a nikome to ni na um 
ne pada. 1 nikoga to nije urazumilo, 
svi srljaju na vlast, kao noćni leptiri na 
plamen svijeće. 

Jesu li sve bosanske valije zatvorene, 
protjerane ili pobijene? I čitava njihova 
svita. A uvijek dolaze novi, i dovode 
svoju svitu, i ponavljaju gluposti svojih 
prethodnika, jer drukčije ne mogu. I 
tako, ukrug, neprestano. Bez hljeba 
narod može ostati, bez vlasti neće. Oni su 
bolest na narodnom tijelu, kao guke. Kad 
jedna guka otpadne, izraste druga, možda 
grđa. Ne možete bez nas, kažu nam, 
razbojnici bi se namnožili, neprijatelj bi 
nas napao, nered bi u zemlji nastao. A ko 
drži ovu zemlju, koje hrani, ko brani? 
Narod. A oni nas globe, kažnjavaju, 
zatvaraju, ubijaju. 1 još natjeraju naše 
sinove da to čine. Oni bez vas ne mogu, 
vi bez njih morate. Njih je malo, nas 
je mnogo. Samo da prstom maknemo, 
koliko nas ima, te žgadije ne bi bilo. I 
učinit ćemo to, braćo moja satrvena, čim 
odrastu pravi ljudi koji neće dopustiti da 
im vampiri sjede za vratom. 

(iz romana Tvrđava) 


U petak, 14. ožujka 2014. godine, na vojnom 
sudu u Ateni održano je suđenje potpu¬ 
nom prigovaraeu savjesti Mihalisu Tolisu. 
Osuđen je na 8 mjeseci zatvora, odnosno 
godinu dana uvjetno. Kazna je još jedan 
pokušaj države da zastraši sve buduće 
totalne prigovarače savjesti. 

Mihalis je član kolektiva “Bosonogi bataljon” 
(Ksipolito Tagma), i nepokoran (odbija služiti 
vojni rok, op. prev.) je od 4. svibnja 2011. 
godine, kada je zajedno s još dvoje anarhista 
iz Janine i Soluna javno objavio svoje potpuno 
odbijanje služenja vojske. Razloge je pojasnio 
u javno objavljenom tekstu, koji su potpisala i 
druga dvojica, a sam tekst je predan uredu za 
regrutaciju u Janini. 

Nakon toga je uhapšen 3. lipnja 2013. godine 
i određena mu je kazna od 6.000 eura. U prit¬ 
voru je proveo dva dana, nakon čega je pušten 


Kao što su događaji iz devedesetih godina 
na prostoru bivše Jugoslavije pokazali, 
ratovi su odlična metoda za širenje neo¬ 
metane vladavine kapitala. Bilo da je izgovor 
nacionalistička (u slučaju lokalnih vladajućih 
klasa), ili ideologija ljudskih prava (u 
slučaju NATO intervencije), vojno-industri- 
jski kompleks je bio najefikasniji činilac u 
pripremanju terena za neoliberaini napad na 
radništvo. 

Antimilitaristi su uvek bili ti koji su bili spo¬ 
sobni da uvide pravu svrhu patriotske retorike 
i da se i u trenucima najveće nacionalističke 
histerije odupru i odbrane ideju slobode i 
autonomije. Danas kada se nacionalistička 
histerija primirila, mnogima je postalo jasno da 
su upravo „izdajnici 11 i dezerteri bili ti koji su 
pokazali najveći stepen hrabrosti i odgovornosti 
onda kada je to bilo najpotrebnije, a kada su 
mnogi sledili infantilizujući trend prebacivanja 
lične odgovornosti na državu. 

Ratove na prostoru Jugoslavije, kako se to često 
kaže među lokalnim stanovništvom, „niko nije 
očekivao 11 . Ipak, vladajuća klasa, ne samo da ih 


do suđenja. 

Tijekom suđenja je imao priliku iznijeti svoju 
opsežnu obranu, zapravo, svoj politički stav, 
gdje je pred sudom stajao kao neprijatelj 
države i vojske, te je odlučno odbio sudjelovati 
u ubojstvima koje ove dvije institucije orga¬ 
niziraju. Nakon sat i pol izlaganja, sud mu je 
odredio kaznu od 8 mjeseci zatvora, odnosno 
jednu godinu uvjetno. 

Tijekom suđenja su pročitane razne izjave 
podrške, kako iz Grčke, tako i iz drugih 
zemalja, između ostalih ijedna upućena od 
strane anarhista i anarhistkinja iz Beograda, 
Mostara i Zagreba, koju objavljujemo ispod 
ove vijesti. 

Ovaj slučaj nije izoliran, već je dio šire 
državne kampanje da zastraši i zaustavi 
buduće bjegunce u odbijanju služenja vojnog 
roka. Zatvorske kazne i stotine otetih od strane 
države stalna su praksa u Grčkoj. 


je očekivala, već ih je i pripremala. U izbijanju 
ratova nije bilo ničeg spontanog, ljudi su u njih 
morali biti ugurani, nasiljem i propagandom. 
Iskustvo je, dakle, pokazalo da krvavi ratovi 
mogu izbiti i kada ih lokalno stanovništvo 
ne očekuje i ne veruje u njihovo izbijanje do po- 
slednjeg trenutka. Sličan mehanizam možemo 
uočiti u događajima koji se trenutno odvijaju u 
Ukrajini. 

Upravo zato je antimilitaristička borba važna 
i u trenucima kada većina još uvek ne veruje 
u mogućnost rata i dok je „vladavina prava 11 
još uvek stabilna. Upravo ta vladavina, država, 
patriotska ideologija i vojno-industrijski 
kompleks reprodukuju sve uslove za izbijanje 
„neočekivanih 11 ratova, koji za cilj uvek imaju 
nove napade na eksploatisane klase i gušenje 
socijalnih borbi. 

Zbog toga je borba Michalisa Tolisa i drugova 
iz Bosonogog bataljona od suštinske važnosti. 

Solidarni pozdravi! 

Anarhisti i anarhistkinje iz Beograda, Zagreba 
i Mostara 


Solidarnost ne poznaje granice 

Beograd/Zagreb/Mostar: Izjava 
solidarnosti sa Mihalisom Tolisom 

Svaki zakon i ugovor su protiv slobode 


Protiv svakog braka! 



Možda nema razloga vratiti se staroj 
i posve prežvakanoj temi braka, no 
konzervativna (kontra)revolucija koja 
nema svoju opoziciju je brak vratila 
kao temu na velika vrata. Posebno 
je zanimljivo da se konzervativna 
(kontra)revolucija uvukla u društvo 
dublje nego bi to mnogi željeli vidjeti 
- po prvi put su kler, desnica, ljevica i 
svi ostali unutar tog spektra upregnuti 
u istu borbu: instituciju braka žele 
svima učiniti poželjnom i maksimalno je 
proširiti. 

Tako se dogodilo da iz različitih ideoloških 
pozicija, no suštinski istih vrijednosti, brak 
ima svoje zagovaratelje i postaje važna 
društvena tema. Ali ovdje se nećemo 
baviti aktualnom politikom, ovom ih 
onom političkom opcijom u tom spektaklu 
zvanom “kampanja”, niti ćemo ulaziti u 
pitanje “krše li se prava”. Svaki zakon 
krši slobodu. Pitanje “prava” je tu samo 
kako bi se sloboda pojedinca/ke stavila u 
čvrst kavez u kojem će biti “na sigurnom”. 
Da ne bi slučajno tražili previše ih bili 
slobodniji nego to propisuje zakon. 

Brak je upravo takva vrsta institucije. 
Ispunjava funkciju društvene kontrole, 
regulira imovinske odnose, definira 
vlasništvo (ah da, to se zove i 
“skrbništvo”) nad djecom i legitimira nas 
pred drugima kao dostojne pronositelje 


vrijednosti sistema, nakon što pristanemo 
sklopiti ugovor o osnivanju temeljne 
jedinice koju propisuje sam sistem. 
Anarhisti su oduvijek tvrdih daje brak 
samo ekonomski ugovor, sporazum 
između dvije osobe o imovinsko-pravnim 
odnosima. Međutim, simbolička vrijednost 
koju mu društvo daje, brak čini još 
represivnijim od tog hladno-birokratskog 
odnosa. Tu je riječ o simboličkom pa čak 
i stvarnom, ostvarivanju prava vlasništva 
nad drugom osobom. To vlasništvo danas 
možda nije stvarno u punom smislu te 
riječi, kao što je to bio slučaj u prošlosti, 
kada su mladu zapravo kupovah, a danas 
se na vjenčanjima tek igraju “igrokazi” 
kupovine mlade, no svakako je riječ o 
institucionalizaciji odnosa između dvije 
osobe, odnosa koji bi u svakom pogledu 
trebao biti slobodan, a ne na bilo koji način 
formaliziran. I dok s ekonomske strane taj 
odnos postaje vlasnički kroz međusobnu 
ekonomsku ovisnost, s druge strane ljubav 
postaje sputana nametnutom obavezom, 
“težinom” koju brak daje nekom odnosu. 
Možemo li ljubav učiniti formalnom, 
dati joj težinu i garanciju potpisivanjem 
ugovora? Imaju li brak i ljubav ikakve 
veze? Odgovor na oba pitanja je 
jednostavan - ne, nemaju nikakve veze. 
Uostalom, kakve odnose želimo imati s 
drugima? Formalne, institucionalizirane, 
propisane zakonom ih pak slobodne, 


otvorene, odgovorne i iznad svega 
prilagođene individualnim potrebama 
i željama, a ne ukalupljene u neku 
poopćenu viziju toga kako bi naši odnosi 
trebah izgledati? Ovo bi lako mogli 
proširiti na sve odnose, a ne samo brak, 
no čini se da ponekad lako razdvajamo 
“javno” i “privatno” pa i među onima 
koji zagovaraju drugačije ekonomske 
i društvene odnose ipak ideja osobnih 
odnosa ne odlazi dalje od konzervativnog 
shvaćanja kako bi ti odnosi trebali 
izgledati. Brak je tu svakako visoko 
na ljestvici, kao “temeljna” institucija. 
Atomizacija odnosa, licemjerna “vjernost” 
(koje zapravo nema, ah se tako prikazuje 
i inzistira na njoj, no to je tema za sebe), 
definiranje međusobnih odnosa potpisom 
ugovora, prenošenje odluka o budućnosti 
odnosa na “nadležan sud”... Kad malo 
bolje pogledamo, riječ je o poslovnom 
odnosu koji je odraz svega onoga što ne 
valja u današnjem društvu. 

Pa ipak, brak i dalje ostaje “legitimna” 

(da ne kažemo poželjna ih čak obavezna) 
opcija. Dapače, sad kad se razgovara 
o zakonskoj regulativi odnosa unutar 
istospolnih zajednica (zapravo parova), 
brak iznenada postaje poželjan!? Čak 
i kad bi zanemarili samu komponentu 
simboličke vrijednosti braka (što ne 
možemo napraviti, ah pokušajmo bez 
obzira), ostaje činjenica da se od vlasti 

traži proširivanje područja u kojem će 
zadirati u međuljudske odnose i gdje će 
zakon (zamisli samo!) biti ono što definira 
na koji način ćemo se odnositi jedni 
prema drugima. Cijela stvar je, naravno, 
predstavljena kao “progresivna”, iako 
bi jedino progresivno bilo ukinuti samu 
instituciju braka, baš kao i sve ostale 
zakone koji su nam nametnuti. 

Naravno, odgovor na ovako nešto je 
najčešće “lako je to reći ako je osoba 
heteroseksualna pa ima mogućnost 
sklapanja braka”. Stvarno? To je prednost? 
Imati mogućnost učiniti nešto za čim 
nema potrebe? Nešto što je represivno i 
konzervativno? Nešto što će te dovesti u 
još podređeniju situaciju nego što je ona u 
kojoj već živimo samom činjenicom da su 
povukli crte po komadu papira i odlučili da 
se taj komad zemlje zove “država”? Korak 
“naprijed” koji je zapravo dva koraka 
nazad. Možda i više. 

Jednom kad daš legitimnost nekom 
propisu, zapravo osnažuješ poziciju 
vlasti, raznih moćnika i drugih gadova, 
samoproglašenih vladara svijeta 
(države, grada, posve svejedno, riječ 
je o jednoj, gotovo posve ujednačenoj, 
strukturi). Zapravo, upravo su oni izabrali 
demokraciju kao najbolji sistem za 
uspostavu apsolutne kontrole. Daju okvir 
unutar kojeg je moguće samo potvrditi 
njihovu moć i zakone koji ne mogu 
dovesti u pitanje sam sustav. Zato nisu 
zabrinuti, jer što god se na kraju odluči, 
sve ostaje isto, temelji sustava su ojačani, 
ali nepromjenjeni. 

Zato je nužno napustiti instituciju braka, 
baš kao svaki drugi odnos baziran na 
zakonima, ugovorima i ostalim papirima 
koje nam guraju pod nos kad pokušavaju 
dokazati da su u pravu: sve je po zakonu! 
Osim osnaživanja pozicije onih “gore”, 
dodatno osnažujemo njihovu poziciju u 
“svojoj glavi”. Na kraju, ta pozicija, baš 
kao i ideja braka, realno postoje samo u 
našim glavama. Dokle god ima dovoljno 
onih koji vjeruju da je to tako, tako će i 
biti. 

Znači li ovo dovođenje u pitanje toga 
kakve će odnose netko imati? Ili možda 
“ograničavanje prava”? Ne, ali kao što 
nam država i zakoni nisu prihvatljivi, tako 
nam nije prihvatljiv ni brak. Bez obzira tko 
ga želi zasnovati. Tvrdnje poput one “prvo 
neka svi imaju sva prava pa ćemo ih onda 
dovesti u pitanje” je apsurdna jer uvođenje 
još jednog “kotačića” u sistem osnažuje 
nejednakosti i neslobode na kojima sistem 
počiva. Borba protiv mržnje i straha se ne 
vodi uvođenjem više zakona. Zakone je 
moguće donijeti i poništiti, jednostavnim 
dizanjem dovoljno ruku u parlamentu, 
dok bi samo promjena vrijednosti značila 
stvarnu promjenu koju nije moguće 
ostvariti ili ukinuti dekretom. 


Protiv svake ideologije 

Nomadi uma 



Vrijeme je da ukinemo fetiš dosljednosti, 
to glupo insistiranje zbog kojeg sve što 
je rečeno i učinjeno u prošlosti mora biti 
uzor svemu što će biti rečeno i učinjeno 
u budućnosti. Vjera u vlastite ideje ne 
predstavlja nikakvu vrlinu, kao što nam 
to žele nametnuti nemaštoviti pojedinci. 
To je, u stvari, jedna velika mana. Nije 
to nikakvo značajno obilježje karaktera 
neke osobe, ono otkriva samo njenu 
dosadnu glupost. 

Nemamo što cijeniti u osobi koja posjeduje 
vlastite ideje i koja ih nikada ne mijenja. 
Zato što su ideje kao (mentalna) odijela, 
ako ih dugo nosimo pretvaraju se u odoru, 
usmrde se. Osim što su banalne i pred¬ 
vidljive, nedostaje im privlačnost noviteta, 
zaudaraju na ideologiju, na ograničenost, 
nedostaje im elastičnost, ne znaju se kon¬ 
frontirati s drugima. Eto, nadasve ovo po¬ 
sljednje: takva se osoba plaši konfrontacije, 
zato što ne posjeduje snažne argumente. 
Nije sposobna pokrenuti vlastite misli, 
zauzdane su, nepokretne. 

Kao što vidimo, držati se uvijek istog 
mišljenja sinonim je za glupost. Zato što 
pod inteligencijom podrazumijevamo 
snalaženje u okolini, koja se neprekidno 
mijenja, podrazumijevamo zamjećivanje 
njezinih specifičnosti i prilagođavanje istoj 
kako bi postali dio nje i izmijenili je. Inteli¬ 
gentna osoba stalno mijenja ideje i navade, 
jer proučava i procjenjuje okolni svijet, ne 
nosi u džepu vječitu istinu. Spremna je, ako 
okolnosti zahtijevaju, promijeniti svoj put. 
Nije to kip koji postavljen na jedno mjesto 
tamo i ostaje, postojan i nepomičan, zauvi¬ 
jek! Ukratko, istinu ne smijemo zacementi¬ 
rati u čvrsta uvjerenja, ona je povijesna: 
posjeduje vlastitu povijest, koja ima svoj 
početak i kraj. 

I dosta već jednom sa zamjerkama takoz¬ 
vanim »kameleonima«! Kao daje vjernost 
jednoj ideji neka vrijednost koju treba lju¬ 
bomorno čuvati i pokorno poštivati. Zaista 


su rijetke osobe koje mijenjaju mišljenje 
zbog vlastite koristi, zbog novčanih 
interesa, društvenog isticanja ili pak radi 
osvajanja malo moći. Velika većina to čini 
upravo iz inteligencije. I zato joj budale 

Ja, pri izbijanju pobuna, 
držao sam, kao sidro sa 
svakom neverom, 
od deset do dvanaest 
oznaka pod reverom. 

Giuseppe Giusti 


zavide i vrijeđaju je. Onome tko misli da su 
ideje kao zvijezde na nebu, čija ih svijetlost 
vodi na vlastitom putu, treba primjereno 
odgovoriti. Trebate nekoliko primjera? 

Ako vas netko optužuje da ste oportunist, 
odgovorite: za razliku od tebe ja se stalno 
dovodim u pitanje. 

Ako vas netko optužuje da ste kameleon, 
odgovorite: ja sam nomad uma, ja nemam 
granica. 

Ako vas netko optužuje da ste kao vjetro¬ 
kaz, odgovorite: plašiš se promjene? 

Ako vas netko optužuje da mijenjate ideje 
ovisno o dobiti, odgovorite: ja ne posjedu¬ 
jem ideologije na koje ću se zaklinjati. 

Na taj je način jednostavnije ušutkati tu 
groznu predrasudu i ucjenu dosljednosti. 
Potrebno je, zatim, otkloniti svaki oblik 
poštovanja prema tim nakazama koje su 
uvijek ostale vjerne svojem životnom 
izboru, kao pas svome gospodaru. Živimo 
u teškim vremenima i zato nam jedna stvar 
treba biti veoma jasna: bolje biti lagan kao 
pluto i znati plivati u svim vodama, nego 
se utopiti s principima u koje se vjeruje 
svezanima oko vrata! 

Izvor: Un brindisi a Girella, »Machete«, br. 5, 
11/2009, s talijanskog prevela: Erika Preden, 
preuzeto sa http://anarhisticka-biblioteka.net 

Drugi dio kratkog istraživanja o atentatorima u regiji 


Pucnji atentatora (2): 
Luka Jukić 


U srži čina atentata na 
predstavnika vlasti leži duboko 
nezadovoljstvo i gnjev potlačenih 
masa. Uzimajući u svoje 
ruke, manje ili više svjesno, 
čin izvršenja pravde u vidu 
smaknuća, atentator postaje 
vidljiva iskra nagomilane 
mržnje. Oni često opravdavaju 
svoj čin riječima altruista, 
čineći moralan zločin u ime 
potlačene većine. Postajući tako 
svojevrstan humanist-zločinac, 
suočavajući se sa svojim činom 
ostaje suočen s pitanjem koje je 
mučilo svu avangardu radikalnih 
političkih pokreta - koliko su 
opravdana djela pojedinca koja 
ne slijede mase? 

Mnogi su od njih u sudskim 
procesima od strane obrane ili 
medija prikazani kao luđaci, 
živčano rastrojeni pojedinci, 
histerične i emocijama slomljene 
žene, bolesnici i očajnici. Prava 
istina o stvarnim motivima i 
namjerama tih ljudi najčešće 
ostaje zakopana, a njihov glas 
ušutkan pod slojevima povijesti 
pobjednika/vladara. U drugom 
dijelu teksta o atentatorima/cama 
iz regije riječ je o pokušaju atentata 
Luke Jukića u Zagrebu početkom 



20. st. 1 

Povijesni kontekst i radikalna 
nacionalna omladina 

Hrvatska je u to vrijeme u sklopu Austro 

- Ugarske Monarhije, a nakon Hrvatsko 

- ugarske nagodbe Mađari pokušavaju 
progurati svoje interese. U tom svjetlu 
početkom 1912. g. na vlast dolazi Slavko 
Čuvaj, komesar i namjesnik, koji je, 
prevalivši 60. godinu života, imenovan 
banom od strane Khuena Heddervaryja. 
Rođenje u okolici Bjelovara, odgojen 
vojnički, razumljivo, s obzirom daje iz 
obitelji krajišnika. U političkom životu bio 
je poznat iz doba Khuen-Hedervaryja, a 
kao podban u posljednjem odsjeku režima 

1 Većina teksta temelji se na knjizi Josipa Horvata: 
Pobuna omladine 1911.- 1914., u izdanju 
biblioteke Gordogan, 2006., te znanstveno¬ 
istraživačkog rada o Augustu Cesarcu. 


Pavla Raucha stekao je i barunat. Njegova 
vladavina bila j e kruta, zadatak da provodi 
odluke ugarske vlade, stoga ne čudi da ga 
je Krleža okarakterizirao kao „krvoloka 
i tiranina svog vlastitog naroda 11 koji je 
kao odlikovanje za dosljedno provođenje 
antislavenske politike te za promicanje 
interesa tuđinske vlasti dobio barunsku 
titulu. Jedna od prvih stvari koje je 
napravio kada je došao na vlast (naravno, 
na temelju ugarske vlade i kraljeva 
odobrenja), bila je daje raspustio sabor 
izabran u prosincu 1911. na način da su 
sabornici saznali za to iz službenih novina. 
Isti dan uhapšen je Stjepan Radić, a 
stranke su pozvane da revidiraju programe 
ili će biti ukinute. Novine su stavljene pod 
pritisak, izlagane cenzuri i zapljenama. 
Svime time postalo je jasno da se 
nastavlja tradicija apsolutističkog režima u 
Hrvatskoj, a na to su prvo reagirali mladi, 
točnije, đaci i studenti. Došlo je do nemira 
poznatih pod nazivom “Đački štrajk”, a 


prve demonstracije odigrale su 
se u veljači u Sarajevu, a zatim 
su u ožujku zagrebački studenti 
zauzeli Sveučilište, računajući 
na nepovredivost sveučilišnog 
teritorija nakon što je redarstvo 
zabranilo najavljeni protestni 
skup. Na riječi prvoga govornika 
redarstvo je s isukanim sabljama 
provalilo u sveučilišni vrt, ranjeno 
je 15 studenata, a raštrkana je 
omladina cijelu večer demonstrirala 
po gradu. Okršaji su trajali cijelu 
noć, a sutradan je proglašen štrajk. 
Studenti su provalili u sveučilišnu 
zgradu, zabarikadirali se i izvjesili 
crnu zastavu poručivši da će na 
silu reagirati silom. Takav čvrst 
stav iznenadio je vlast. U zgradi 
se našlo preko 300 studenata, a 
opsada je trajala 36 sati. Takva 
situacija je za vlast bila potpuna 
novost. Situacija je razriješena 
tako da su profesori zamoljeni da 
posreduju kod studenata, te im je 
dana zadovoljština - povukla se 
policija sa sveučilišnog teritorija. 
Studenti su se razišli i nije bilo 
konkretnih posljedica, iako su se 
demonstracije protiv Cuvajeva 
sistema ponavljale gotovo svaku 
večer. 

Zašto baš mladi? U tadašnjoj 
situaciji došlo je do svojevrsnoga 
generacijskog jaza između mladih i 
raznoraznih stranaka podijeljenih u 
frakcije, a koje su bile samo mrtvo slovo 
na papiru. Za mlade su politički stranački 
ljudi bili zastarjeli beskičmenjaci i šeprtlje. 
Frustracije zbog pasivnosti stranaka 

1 trenutnog stanja u zemlji izrazili su 
studenti i đaci u to vrijeme zaneseni 
Supilom i prvom ruskom revolucijom. 
„Đački štrajk 11 je bio prvi takav slučaj 
masovnog pokretanja omladine, a istaknuti 
pojedinci tog pokreta pripadali su tzv. 
“radikalnoj nacionalnoj omladini”. (Među 
njima poznatiji su Vladimir Cerina i 
Oscar Tartaglia 2 , koji su se okupili oko 

2 Za vrijeme posjeta Beogradu (u vrijeme kada 
su se završavali pregovori o sklapanju Balkanskog 
saveza i pripreme za rat protiv Turaka, o čemu nije 
znala ni njemačka ni austro-ugarska diplomacija) 
postao je jedini Hrvat koji je bio član organizacije 
„Ujedinjenje ili smrt“ te je preko njega nabavljeno 
oružje za atentat. 

Jukićev atentat 8. lipnja 1912. 


Slavko i Anka Čuvaj u pratnji doktora Hirca 
pješke odlaze do Banskih dvora 


Gradski fizik dr. Rihtarić u Gorjanovićevoj kući na 
broju 45 pruža prvu pomoć još živom Hervoiću 


Jukić dolazi u 11.30 u gostionicu Kovačić u Mesničkoj 43; medu gostima 
studenti Ante Pavelić (budući Poglavnik), Mile Budak i Vladimir Ćopić 


Sučić dovikuje prolaznicima: “Držite 
ubojicu, taj je ubio stražara!" Potjeri 
se pridružuju trgovački pomoćnik 
Ladislav Bušić i drugi građani 


Redarstveni činovnici Nikola 
Zdenčaj, Artur Valka, Zdenko 
Trnski, Pavao Jernejc i 
Antun Fučkar dočekuju 
Jukića koji preskače ogradu 
i spušta se niz brežuljak 



Sveučilišni 

trg 


Učitelj Josip Butorac hvata Jukića za lijevu ruku, Jukić opet puca. 
Stiže Ladislav Bušić i drži Jukića koji viče: “Pusti, boga ti!” i “Ne 
prilazite, pucat ću!” Jukić, Bušić i Butorac hrvaju se na tlu. Jukić 
još jednom puca, metak prolazi Bušiću kroz stražnji dio hlača. 
Progonitelji Jukića vežu užetom koje uzimaju od nosača, Jukić 
bjesni i opire se, viče: “Živila Hrvatska!” Kasnije, prigodom 
ispitivanja, kaže da je trčao prema Sveučilištu želeći tu završiti 
svoj život jer je to mjesto koje je početak svih nemira u Hrvatskoj 


Kukovićeva ulica 


i r 


Prema tekstu - Milan Durman: “Jukićev atentat na Cuvaja”, Književnik, 10/1937, br. 5, svibanj 1937. 


književno-političkog lista “Val”, pa su i 
prozvani valašima.) 

Značenje riječi „nacionalna” u toj sintagmi 
dosta se promijenilo od početka 20. st. U 
kontekstu tadašnjeg vremena, to je značilo 
da su podjednako i Hrvati i Jugoslaveni u 
kontekstu Monarhije i vazalnom položaju 
Hrvatske unutar nje, da su nastrojeni 
antiaustrougarski, te da svoju šansu za 
samostalnošću vide u oslobađanju svih 
južnih Slavena, pa tako i Hrvata unutar 
njih. Tako Vladimir Cerina objavljuje 
1912. u Riječkom novom listu tekst u 
kojem opisuje političku orijentaciju te 
time ujedno definira i usmjerenje ,,valaša“: 
„Nacionalisti smo bili utoliko, ukoliko 
su naše ideje imale da budu aplicirane 
na našu zemlju, inače smo obojica 
simpatizirali sa socijalizmom, samo nikako 
nijesmo trpili postepeno poburžoazivanje 
socijalne demob-acije. Bili smo ‘valaši “ 
U takvoj situaciji okrenuli su se Srbiji, 
koja je u to vrijeme imala značajan status 
u borbi protiv Turaka, što je nešto kasnije 
opravdala prvim Balkanskim ratom, te su 
Turci zauvijek protjerani s Balkana. U to 
vrijeme bio je to dugo iščekivan preokret, 
naizgled rješenje situacije na Balkanu, što 
je izazvalo veliko oduševljenje. Srbija je 
kao jedina politički i vojno samostalna sila 
u regiji bila zemlja-uzor, dok je Hrvatska 
u usporedbi s njom izgledala poput djeteta 
ovisnog o austrougarskoj maćehi. Njihovi 
stavovi bili su anacionalni, zapravo, 
nadnacionalni, ali u drugačijem kontekstu 
nego danas, jer je anacionalan značilo biti 
- Jugoslaven. Također, živeći u carističkom 
sustavu, a težeći jednom drugom obliku 
uređenja društva, mogli bismo njihove 
težnje nazvati revolucionarnim. 

U ideologiji radikalne jezgre omladinskog 
otpora ispreplitali su se utjecaji anarho- 
komunizma, socijalizma i ,,valaškog“ 
nacionalizma. Tadašnji komentatori 
studentskih nemira zaključili su da su 
uzroci pokreta duboki i da se mogu 
ukloniti samo korjenitom promjenom 
prilika u Hrvatskoj, čime se stvaraju 
političko - psihološki preduvjeti za 
terorizam u vidu atentata, kao posljedica 
kompleksnih političkih uzroka. 

Atentat 

U takvoj situaciji, godine 1912. u 
Zagreb dolazi Luka Jukić, prvak đačkih 
demonstracija u Sarajevu, rođen u Donjem 
Svilaju. Pojavljuje se kao glas čitave 
jedne generacije u okolnostima izrazitog 
nezadovoljstva naroda. Pomisao na atentat 
nikla je u glavi Jukića još u veljači 1912., 
u dane đačkih demonstracija u Sarajevu, 
kada se povjerio Oscaru Tartagliji daje 
čvrsto odlučio da „ubije komesara Cuvaja 
i riješi hrvatski narod tiranina i knmika “ 
(slične riječi izgovaraju i mnogi prije 
njega, poput Brescija i Czolgosza.). 


Došavši u travnju u Zagreb, povezuje se 
prisnije s Tartaglijom i ostalima. Boraveći 
u Zagrebu, stekao je glas pjesnika, 
recitirajući svoje pjesme u gostionicama 
u kojima su se okupljali studenti. 
Najznačajnija od njih, „Zlotvor”, sačuvana 
je i danas i, iako s dozom naivnosti i 
između redaka, prikazuje nezadovoljstvo 
zlotvorom, tj. Čuvaj em. Režimski špijuni 
bili su na svakom koraku, te se i za manje 
uvrede na račun bana i vlasti moglo 
završiti u zatvoru. 

Samom pokušaju atentata 8. lipnja 
prethodile su svojevrsne pripreme. Pištolj 
iz kojeg je Luka pucao na bana Cuvaja 
nabavljen je povjerljivim kanalima iz 
Beograda. Tom prilikom nabavljene su i 
ručne bombe, ali se od toga odustalo, jer 
se zaključilo daje bomba nespretna i da 
nosi sa sobom mnoge kolateralne žrtve, a i 
nitko nije bio posebno upućen u rukovanje 


istom. 3 

Bitno je spomenuti još jedan uzbudljiv 
događaj, naime, dan ranije, 7. lipnja 1912., 
došlo je u Pešti do pokušaja atentata 
narodnog zastupnika Julija Kovacsa na 
predsjednika parlamenta grofa Stjepana 
Tiszu, koji je promašio cilj nakon čak 
3 pucnja, a zatim je presudio sebi. O 
hladnokrvnoj reakciji Tisze, koji je 
naredio da iznesu truplo, a zatim nastavio 
sjednicu, raspisale su se sve novine. 
Naravno, atentati na predstavnike vlasti 
nisu bili neuobičajeni u svijetu, bilo da su 
dolazili od strane predstavnika radikalnih 
revolucionarnih pokreta ili od „poludjelih” 
pojedinaca. 

Sam dan atentata pažljivo je izabran. 

3 Prvo je odlučeno da Jukić baci bombu koja 
je po dopremanju sakrivena u grmlju na pustom 
brežuljku Salate. To je bila jednostavna pješadijska 
bomba koja je tada bila novost i u vojskama 
zapadnih država. 

Naime, toga dana ban Slavko Čuvaj imao 
je posjetiti svečano obilježavanje 25. 
godišnjice djelatnosti Zemaljskog školskog 
nadzornika Antuna Čuvaj a, banova brata, 
a tom se prilikom u Zagrebu okupilo oko 
800 učitelja i učiteljica iz cijele zemlje. 
Svečanost se održavala u velikoj dvorani 
Učiteljske škole u Medulićevoj ulici. 

Na svečanost se ban uputio službenim 
„zemaljskim" (državnim) automobilom. 4 
Lokacija na kojoj je Luka od jutra čekao 
na povratak bana u njegovu automobilu 
također je pomno odabrana. Naime, Luka 
je čekao u Mesničkoj ulici, računajući 
na to da će auto na povratku usporiti 
na strmini prije zavoja pri vrhu ulice. 

Buka automobila oko 1 sat najavila je 
približavanje vozila, a Luka je spremno 
došao na poziciju. Odatle je u vozilo u 
prolazu ispalio 3 metka - ne pogodivši 
bana! Ali pogodio je Ivu Hervojića, 
banova savjetnika, koji je, ne dolazeći 
svijesti, umro dvadesetak dana kasnije 
od posljedica ranjavanja. U vozilu su bili 
uz Čuvaj a njegova supruga Anka Čuvaj, 
tajnik, savjetnik, a na prednjem sjedalu 
vozač i lakaj. 

Jukić je dugo i pomno promišljao o svome 
činu - kako, kada i gdje ga izvršiti. Jedino 
nije razmišljao o tome — što poslije. Nakon 
ispaljenih hitaca kreće njegov sumanuti 
bijeg s pištoljem u ruci niz ulicu. U 
pokušaju bijega usput je vikao: „Živjela 
Hrvatska! Dolje Čuvaj!“. Ubrzo se 
oformila potjera ljudi koji su, čuvši pucanj, 
izašli iz obližnje gostionice, a njima su se, 
kako se potjera nastavljala, pridruživali 
građani. U jednom trenutku pred Luku se 
ispriječio gradski stražar Petar Borščak 5 , 

4 Ta okolnost nije nimalo beznačajna, budući da 
je to bio jedini automobil u državnim strukturama, 
imao je čak 45 konja, a kada bi projurio gradom, 
ostavljao je iza sebe zaprepaštene građane. Koliko 
je to bila rijetka pojava, govori i podatak da su 
dugo tražili službenog vozača te nemani, a na kraju 
su ga našli i dopremilli iz inozemstva. Naravno, 
odmah nakon nemilog događaja dao je otkaz. 

5 Za razliku od preminulog Hervoića, na čiji 
je pogreb došao i sam Čuvaj, o Petru Borščaku 
nisu sastavljani nekrolozi, nije sačuvana njegova 


koji pada mrtav od 
direktnog hitca. 

Kako se masa iza 
njega povećavala, 
u jednom trenu se 
okrenuo i pucao 
naslijepo te ranio u 
rame redarstvenika 
Antuna Fučkara. 
Potjera se završava 
kod zgrade 
Sveučilišta gdje su ga 
uhvatili neki učitelj 
i trgovački putnik. 
Poslije je izjavio da 
je namjerno trčao 
tamo, jer je želio 
završiti ondje gdje je 
sve i počelo. Okružen 
masom ljudi, odvučen je na policiju u 
Petrinjsku. Iz policijskog izvješća vidljivo 
je da nije bio pri sebi od šoka tijekom 
nekoliko narednih sati. 

Suđenje 

Tijekom suđenja osim njega bilo je 
optuženo dosta ljudi, sve redom mladi 
između 15 i 25 godina, a optuženi su da 
su znali za atentat, te su time suučesnici. 
Naravno da ni jedan „urotnik" nije ni 
pomislio na to da se skloni na sigurno. 

To također govori u prilog tome da nisu 
znali točan dan i mjesto kada će Jukić 
izvršiti svoj čin o kome se šuškalo i 
nagađalo, međutim, povijest nije sačuvala 
podatke o tome što je i koliko točno od 
optuženih pojedinaca znao. Među njima 
je bio i August Cesarec koji je, između 
ostalog, bio optužen daje pod utjecajem 
anarhističkih strujanja poticao Jukića na 
atentat, na što se branio da nije. Takve 
optužbe bile su vrlo ozbiljne, a vlast je još 
1883. pokazala kako postupa s anarhistima 
bacivši ih u tamnicu na dugogodišnji 
zatvor nakon čega su prognani iz zemlje. 
Međutim, u pismu Vladimiru Cerini, 
koje je Cesarec napisao neposredno 
pred uhićenje i sakrio ga u svome stanu, 
te je pronađeno tek kad je Cesarec već 
ležao u Mitrovici, stoji svjedočanstvo 
duha radikalne omladine: „Stvorimo 
hiljade Jukića i Žerajića, kultivirajmo ih, 
odgojimo ih da si podaju lijeve ruke u znak 
pomirbe, a desnom rukom neka pucaju — 
masa njih -pa će naše riječi biti čin, naša 
stvar svršena. Jukiće\> je čin preuranjen, 
ali je dobar poticaj svima nama. ... Živite, 
radite i osvećujte se!“ Pitanje je što bi 
se dogodilo s Cesarčevom obranom u 
sudskom procesu daje pismo pronađeno 
za vrijeme trajanja procesa. Kako bilo, 
fotografija, a Čuvaj mu nije došao na pogreb. Bio je 
rodom iz Zagorja, star 27 godina, još mu je trajala 
pokusna služba te je uzdržavao majku udovicu. 
Međutim, njegova smrt je imala druge posljedice 
- od tog događaja zagrebački su policajci dobili 
pištolje marke Browning. 


pozivanje na anarhizam u tadašnjoj 
situaciji sudskog procesa nikako im nije 
moglo donijeti ništa dobroga. 6 
12. kolovoza 1912. dolazi do presude u 
kojoj je Jukić osuđen na smrt vješanjem, 
a ostalim optuženicima 7 dodijeljena je 
zatvorska kazna u trajanju od 5 i 6 godina, 
dok su četvorica oslobođena optužbe. Pod 
strogim režimom u Zagrebu nije moglo 
doći do javne reakcije na osudu, međutim, 
u Splitu, gdje su zaplijenjene novine u 
kojima je objavljena osuda, „Sloboda" , 
došlo je do odgovora - tisuće omladinaca, 
građana, radnika i selj aka promarširalo 
je šutke ulicama Splita noseći na čelu 
povorke vješala. Tek je na rivi došlo do 
krvavih sukoba s policijom. Zbog reakcije 
javnosti na tako strogu kaznu, te pod 
novim svjetlom Balkanskog rata, 26. 
listopada odlukom Stola sedmorice smrtna 
kazna Jukiću promijenjena je u doživotni 
zatvor, a ostalima su zatvorske kazne 
smanjene. Luka je upućen u Lepoglavu 
na izdržavanje kazne, a ostali odlaze u 
Mitrovicu. Iz zatvora mnogo piše, a sam 
Stjepan Radić krijumčari njegove rukopise 
o tamničkim dojmovima. 

Ranije u listopadu iste godine počinje 
Balkanski rat, politička scena se mijenja 
te slučaj Jukića i kompanije pada u 
zaborav. Sto se tiče Cuvaja, on je “poslan 
na dopust’’ s kojega se više nije vraćao na 
položaj komesara nakon što je pokušaj 
atentata ponovljen krajem listopada. 

Struje koje su odnijele pobjedu nakon rata 
dovele su do nastanka države u kojoj su 
južni Slaveni ujedinjeni, ali opet u vidu 
kraljevine - što nije bio cilj radikalnijem 
dijelu revolucionarne nacionalističke 
omladine koja je pokrenula događaje 1912. 
godine. 

Za razliku od Jelene like Marković (vidi 1. 
dio teksta o atentatorima iz regije, 12. broj 
Ispod pločnika), koja svoj život okončava 
u zatvoru pod sumnjivim okolnostima, 
nakon pada Austro - Ugarske ondašnja 
vlada Jukića oslobađa daljnjeg zatvorskog 
služenja te mu čak dodjeljuje 20 jutara 
šume i 5 jutara oranice. Oženio se, imao 
troje djece te umro od upale pluća u 
Slavonskom Brodu 1929. godine. Njegov 
slučaj ostaje uglavnom zaboravljen u 
povijesnim udžbenicima, a nama ostaje 
pitanje koliko bi se povijest promijenila da 
je hitac pogodio metu. 


6 Što se tiče Cesarca, utjecaj Kropotkinova 
anarhizma osjeća se u razdoblju izlaženja Plamena 
(iz 1. broja Plamena: „najsmelija, najharmoničnija, 
najčestitija forma društvena... anarhistička komuna. 
To je tačno zapazio Kropotkin.“). 

7 Đuro Cvijić, August Cesarec, Dragutin Bublić, 
Franjo Neidhardt, Kamilo Horvatin, Roman Horvat, 
Josip Šarinić, Vladimir Badalić, Dušan Narančić, 
Vatroslav Dolenac i Stjepan Galogaža. U romanu 
„Careva kraljevina“ A. Cesarec govori o boravku u 
zatvoru Sudbenog stola sedmorice kod zagrebačkog 
Zrinjevca, u kojem su boravili prije prepraćanja na 
izdržavanje u Mitrovicu i Lepoglavu. 

Emma Goldman: 

v 


Žensko pravo glasa 



Hvalimo se da smo doba znanosti i 
napretka. Nije li onda čudno da i dalje 
vjerujemo u štovanje fetiša? Dobro, naši 
su fetiši različitog oblika i supstancije, 
ali u svojoj su moći koju imaju nad 
ljudskim umom još uvijek pogubni kao 
što su bili oni stari. 

Naš je suvremeni fetiš opće pravo glasa. 
Oni koji još nisu ostvarili taj cilj, podižu 
krvave revolucije da ga ostvare, a oni koji 
uživaju u njegovoj vlasti, prinose teške 
žrtve na oltar svemoćnoga božanstva. Jao 
heretiku koji se usudi dovesti u pitanje to 
božanstvo! 

Žena je, čak i više od muškarca, 
obožavatelj tog fetiša, i premda se njezini 
idoli mogu mijenjati, ona je uvijek na 
koljenima, uvijek uzdignutih ruku, uvijek 
slijepa na činjenicu da njezin bog ima noge 
od gline. Tako je oduvijek žena najveći 
podupiratelj svih božanstava. Isto je tako 
morala platiti cijenu koju samo bogovi 
mogu tražiti - platila je svojom slobodom, 
krvlju svojega srca, samim svojim 
životom. 


Nietzscheova se znamenita maksima, 

„Kad pođeš ženi, ponesi bič“, smatra vrlo 
okrutnom, a ipak Nietzsche je jednom 
rečenicom izrazio žensko stajalište prema 
njezinim bogovima. 

Religija je, posebice kršćanska religija, 
osudila ženu na podređen položaj, položaj 
ropkinje. Iskrivila joj je narav i sputala 
joj dušu, a ipak, kršćanska vjera nema 
većeg pristaše, nitko joj nije odaniji od 
žene. Doista, sa sigurnošću možemo reći 
da bi vjera odavno prestala biti čimbenik 
u životu ljudi, da nije bilo potpore 
žene. Najzagriženiji su crkvenjaci žene, 
najneumomiji su misionari diljem svijeta 
žene, uvijek prinose žrtvu na oltar bogova 
koji su im okovali duh i podjarmili tijelo. 
Nezasitno čudovište, rat, uzima ženi sve 
što joj je drago i vrijedno. On traži njezinu 
braću, ljubavnike, sinove, a zauzvrat joj 
udjeljuje usamljen i očajnički život. A 
ipak, najveći je branitelj i štovatelj rata 
- žena. Ona je ta koja ulijeva ljubav prema 
osvajanju i moći u svoju djecu; ona je 
ta koja šapće o ratnoj slavi u uši svojih 
malenih i koja uspavljuje svoje dijete uz 


zvuk trube i buku pušaka. Žena je također 
ta koja koja okrunjuje pobjednika kad se 
vrati s bojišta. Ali, žena je i ta koja plaća 
najvišu cijenu tom nezasitnom čudovištu, 
ratu. 

A tu je onda i dom. Kakav je to strašan 
fetiš! Kako on isisava ženinu životnu 
snagu - taj modemi zatvor sa zlatnim 
rešetkama! Njegov sjaj zasljepljuje ženu 
do cijene koju mora platiti kao žena, majka 
i domaćica. Ali ipak, žena se čvrsto drži 
doma, moći koja je drži u svojim uzama. 
Može se reći da žena, zato što shvaća 
kakav strašan danak mora platiti Crkvi, 
državi i domu, želi pravo glasa da bi se 
oslobodila. To možda i vrijedi za njih 
nekoliko; većina sufražetkinja izričito 
odbacuje takvu blasfemiju. Naprotiv, one 
uvijek inzistiraju na tome da će pravo 
glasa ženu učiniti boljom kršćankom 
i domaćicom, pouzdanom građankom 
države. Tako je pravo glasa samo sredstvo 
kojim se ojačava svemoćnost samih 
bogova kojima je žena od pamtivijeka 
služila. 

Zašto bi onda čudilo daje ona jednako 

tako odana, gorljiva, na koljenima pred 
novim idolom, ženskim pravom glasa. 

Od starine je trpjela progon, zatvaranje, 
mučenje i sve oblike osude s osmijehom 
na licu. Od starine se nadala prosvjetljenju, 
čak čudu od božanstva dvadesetoga 
stoljeća - prava glasa. Život, sreća, veselje, 
sloboda, nevinost - sve to i još više od 
toga treba izvirati iz prava glasa. U svojoj 
slijepoj odanosti žena ne vidi ono što 
su umni ljudi spoznali još prije pedeset 
godina: daje pravo glasa zlo, daje samo 
pomoglo porobljavanju ljudi, da im je 
zatvorilo oči da ne bi mogli vidjeti kako su 
vješto natjerani pokoravati se. 

Ženin zahtjev za jednakim pravom glasa 
temelji se uglavnom na tvrdnji da žene 
moraju imati jednako pravo u svim 
društvenim sferama. Nitko to ne bi mogao 
opovrgnuti kad bi pravo glasa bilo pravo. 
Žalibože neukosti ljudskoga uma koji 
može u podvali vidjeti pravdu. Jer nije 
li to najokrutnija podvala da jedan dio 
ljudi stvara zakone za druge ljude koji su 
prisiljeni silom pokoravati se? A ipak žene 
bučno zahtijevaju tu „zlatnu priliku' 1 koja 
je načinila toliko jada na svijetu i oduzela 
čovjeku njegov integritet i samopouzdanje; 
to je podvala koja je posve pokvarila 
ljude i učinila ih plijenom u rukama 
beskrupuloznih političara. 

Siroti, glupi, slobodni američki građanin! 
Slobodan da gladuje, slobodan da se 
potuca cestama te velike zemlje, on uživa 
opće pravo glasa i to gaje pravo okovalo 
lancima. Nagrada koju zauzvrat prima 
strogi su zakoni o radu koji zabranjuju 
pravo na bojkot, na demonstracije, zapravo 
na sve, osim prava da bude okraden za 
plodove svojega rada. Ali svi ti strašni 
rezultati fetiša dvadesetoga stoljeća nisu 
ženu ničemu naučili. No, žena će pročistiti 
politiku, uvjeravaju nas. 

Izlišno je reći, ja se ne protivim ženskom 
pravu glasa što se tiče konvencionalnoga 
razloga da ona nema jednaka prava. 

Ne vidim fizičkoga, psihološkoga, ni 
mentalnoga razloga zašto žena ne bi 
imala jednako pravo kao i muškarac da 
glasa. Ali me nipošto ne može zavarati 
besmisleno poimanje da će žena provesti 
ono što muškarcu nije uspjelo. Ako stvari 
i ne pogorša, sigurno ih neće poboljšati. 
Zbog toga, pretpostaviti da će ona 
uspjeti pročistiti nešto što nije podložno 
pročišćenju, znači pridati joj nadnaravne 
moći. Budući da je ženska najveća nesreća 
bila ta da su na nju gledali ili kao na anđela 
ili kao na vraga, njezin je pravi spas na 
zemlji; naime, njezin je spas u tome da 
je se smatra ljudskim bićem i, zbog toga, 
podložnim svim ljudskim glupostima i 
pogreškama. Trebamo li onda povjerovati 
da će dvije pogreške stvar ispraviti? 
Trebamo li pretpostaviti da će se otrov, 
koji je već urođen politici, smanjiti, ako 
žene uđu u političku arenu? Najvatrenije 


sufražetkinje teško će podržati takvu 
ludost? 

Zapravo, najnapredniji su proučavatelji 
općega prava glasa shvatili da su svi 
postojeći sustavi političke moći apsurdni, 
i da su posve neprikladni da odgovore na 
urgentna životna pitanja. To je gledište 
potvrdila izjava jedne od najgorljivijih 
vjernica ženskoga prava glasa, dr. Helen 
L. Sumner. U njezinu snažnom djelu 
s naslovom Jednako pravo glasa ona 
kaže: ,,U Coloradu, jednako pravo glasa 
služi tome da pokaže na najočitiji način 
esencijalnu trulost i ponižavajući karakter 
postojećega sustava. 11 Naravno, dr. Sumner 
ima na umu određeni sustav glasanja, ali 
isto se jednakom snagom može primijeniti 
i na cijelu mašineriju zastupničkoga 
sustava. S takvom osnovicom, teško je 
razumjeti kako će žena, kao politički 
čimbenik, izvući iz toga sama korist ili 
kako će ga izvući ostatak čovječanstva. 

Ali, kažu naše odane sufražetkinje, 
pogledajte na krajeve i države u kojima 
žensko pravo glasa postoji. Pogledajte 
što su žene ostvarile - u Australiji, 
na Novome Zelandu, u Finskoj, u 
skandinavskim zemljama i u četiri naše 
države, u Iđahu, Coloradu, Wyomingu i 
u Utahu. Udaljenost podaje čaroliju - ili, 
da navedemo poljsku formulu - „dobro 
je kad nama nije dobro 11 . Tako bi čovjek 
pretpostavio da se te zemlje i američke 
države razlikuju od drugih zemalja ili 
drugih američkih država, da imaju veću 
slobodu, veću društvenu i ekonomsku 
jednakost, da više cijene ljudski život, 
dublje razumiju veliku društvenu borbu, sa 
svim vitalnim pitanjima koja ona uključuje 
u vezi s ljudskim rodom. 

Žene u Australiji i na Novome Zelandu 
mogu glasati i pomoći u stvaranju zakona. 
Jesu li radni uvjeti ondje bolji nego u 
Engleskoj, gdje se sufražetkinje tako 
junački bore? Jesu li majke ondje sretnije 
i jesu li djeca ondje slobodnija nego u 
Engleskoj? Da li se ženu ondje više ne 
smatra pukom seksualnom robom? Je li 
se ona oslobodila puritanskih dvostrukih 
mjerila moralnosti za muškarce i žene? 
Sasvim sigurno se nitko neće, osim 
demagoške političarke usuditi na ta pitanja 
potvrdno odgovoriti. Jer kad bi bilo tako, 
onda bi bilo smiješno isticati Australiju i 
Novi Zeland kao Meku jednakoga prava 
glasa. 

S druge strane, oni koji poznaju pravo 
političko stanje u Australiji, znaju da su 
političari ušutkali radnike najstrožim 
zakonima o radu, prema kojima je štrajk 
bez odobrenja arbitražnog odbora zločin 
jednak izdaji. 

Ni na trenutak ne želim implicirati daje 
žensko pravo glasa odgovorno za takvo 
stanje stvari. Mislim, ipak, da nema 
razloga pokazivati na Australiju kao čudo 
od zemlje za ostvarenje ženskih prava, 


budući da njezin utjecaj nije bio kadar 
osloboditi radnike od ropstva političkom 
šefovanju. 

Finska je ženama dala pravo glasa; čak 
štoviše, dala im je i pravo da sjede u 
parlamentu. Je li to pomoglo da se razvije 
veće junaštvo, žešća gorljivost od one 
ruskih žena? Finska trpi, poput Rusije, 
strašan bič krvavoga cara. Gdje su finske 
Perovske, Spiridonove, Fignerove, 
Breškovske? Gdje su bezbrojne finske 
djevojke koje veselo odlaze u Sibir boreći 
se za svoj cilj? Finskoj silno trebaju 
junačke osloboditelj ice. Zašto ih glasački 
listići nisu stvorili? Jedini je finski 
osvetnik svojega naroda muškarac, a ne 
žena, i on je rabio učinkovitije oružje od 
glasačkih listića. 

A u našim američkim državama u kojima 
žene glasaju i koje se stalno ističe kao 
primjer čuda, što su u njima ostvarile žene 
glasačkim pravom a što u velikoj mjeri ne 
uživaju i žene u drugim državama; ili što 
ne mogu ostvariti snažnim naporom a bez 
glasačkoga prava? 

Uistinu, u državama s pravom glasa za 
žene zajamčena su jednaka prava na 
vlasništvo; ali od kakve je koristi to pravo 
za mnoštvo žena bez vlasništva, za tisuće 
najamnih radnica koje žive od danas do 
sutra? Da to pravo glasa nije utjecalo i ne 
može utjecati na njihovo stanje priznala 
je čak i dr. Sumner, koja to sigurno dobro 
zna. Kao vatrena sufražetkinja koju je 
u Colorado poslala Sveučilišna liga za 
jednako pravo glasa iz države New York 
da prikupi građu u korist borbe za pravo 
glasa, ona bi bila posljednja koja bi rekla 
išta štetno o tome; ipak nas obavještava 
daje „jednako pravo glasa vrlo malo 
utjecalo na ekonomski položaj žena. Da 
žene nisu jednako plaćene za isti posao i 
da su, unatoč tome što u Coloradu imaju 
pravo raditi u školama od 1876., učiteljice 
plaćene manje nego u Califomiji 11 . S 
druge strane, Sumnerova ne obrazlaže 
činjenicu daje, premda žene imaju pravo 
raditi u školama već trideset i četiri godine 
i premda imaju jednako pravo glasa 
od 1894., popis stanovništva proveden 
prije pet mjeseci pokazao da samo u 
Denveru ima petnaest tisuća školske djece 
zaostale u razvoju. I to sve uz većinu žena 
zaposlenih u obrazovnim ustanovama i 
također unatoč tome da su žene u Coloradu 
donijele „najstrože zakone o zaštiti djece 
i životinja 11 . Žene Colorada „iznimno se 
zanimaju za državne ustanove za skrb o 
ovisnoj, defektnoj i delinkventnoj djeci 11 . 
Kakva je to strašna optužnica protiv 
ženske skrbi, ako jedan grad ima petnaest 
tisuća djece zaostale u razvoju. Sto je sa 
slavom ženskoga prava glasa budući da 
uopće nije polučilo uspjeh kad je riječ o 
najvažnijem društvenom pitanju, o djeci? 1 
gdje je nadmoćan osjećaj za pravdu koji je 
žena trebala unijeti u politički život? Gdje 




je bio godine 1903. kad su vlasnici rudnika 
poveli gerilski rat sa sindikatom rudara sa 
zapada; kad je general Bell zaveo carstvo 
terora, izvlačeći muškarce iz kreveta noću, 
otimao ih duž granične linije, bacao ih u 
obore za bikove, proglasivši, „do vraga s 
Ustavom, palica je ustav“? Gdje su bile 
političarke onda i zašto nisu pokazale moć 
svojega glasa? Ali jesu. Pomogle su da se 
porazi najpošteniji i najliberalniji čovjek, 
guverner Waite. Morao je osloboditi 
mjesto za oruđe rudarskih kraljeva, 
guvernera Peabodyja, neprijatelja radnika, 
cara Colorada. „Muško pravo glasa doista 
nije moglo učiniti ništa gore.“ Priznajemo 
to. U čemu su onda prednosti za ženu i 
društvo od ženskoga prava glasa? Cesto 
ponavljana postavka da će žene pročistiti 
politiku isto tako je samo mit. Tu postavku 
ne brane oni koji znaju političke uvjete u 
Iđahu, Coloradu, Wyomingu i Utahu. 

Žena, u svojoj biti čistunka, prirodno je 
zadrta i nemilostiva u naporu da učini 
druge tako dobrima kako ona zamišlja 
da dobri moraju biti. Tako je, u Iđahu, 
uzela pravo glasa svojim sestrama s ulice 
i proglasila sve žene „nećudorednoga 
značaja' 1 nepodobnima da glasaju. 
„Nećudorednom 11 se dakako ne tumači 
prostitucija u braku. Podrazumijeva se 
da su ilegalna prostitucija i kockanje 
zabranjeni. U tom smislu zakon mora biti 
ženskoga roda: uvijek zabranjuje. U tom 
su pogledu svi zakoni izvrsni. Oni ne idu 
dalje, ali njihove tendencije otvaraju sve 
brane pakla. Prostitucija i kockanje nikad 
nisu više cvjetali nego kad je zakon bio 
protiv njih. 

U Coloradu, puritanstvo žena izrazilo se 
u najdrastičnijem obliku. „Muškarci koji 
opće poznato vode nečist život i muškarci 
povezani s krčmama, ispali su iz politike 
otkad žene imaju pravo glasa. 111 Je li brat 
Comstock mogao učiniti više? Jesu li 
svi puritanski oci učinili više? Pitam se 
koliko žena shvaća težinu tog navodnoga 
junaštva. Pitam se razumiju li da je upravo 
to ono što ženu, umjesto da je podigne, 
pretvara u političkoga špijuna, prezira 
vrijednu uhodu koja zabada nos u osobne 
stvari ljudi, ne toliko zbog dobrobiti cilja 
za koji se bori, nego zato što, kako su 
žene Colorada rekle, „voli ulaziti u kuće 
u kojima nikad nije bila i otkriti sve što 
može, politički i drugačije 11 . 2 Da, ulaziti i u 
ljudsku dušu i u njezine najsićušnije kutke 
i zakutke. Jer ništa ne zadovoljava žudnju 
većine žena tako kao skandal. 1 je li ikad 
dosad uživala u takvim prilikama kao sada 
kad je političarka? 

„Oni koji opće poznato vode nečist život i 
muškarci povezani s krčmama. 11 Zasigurno 
se, skupljačice ženskih glasova ne može 
optužiti da imaju mjere. Uzmemo li u 
obzir da ta zabadala mogu čak i odlučiti 

1 Jednako pravo glasa , Helen Sumner. 

2 Isto. 


čiji su životi dovoljno čisti za to očito 
čisto ozračje, politiku, mora li slijediti da 
vlasnici krčmi spadaju u istu kategoriju? 
Osim ako američko licemjerje i bigotstvo, 
tako očito u načelu prohibicije, koje 
sankcionira širenje pijanstva među 
muškarcima i ženama bogatašima, 
budno pazi na jedino mjesto preostalo 
siromašnome čovjeku. Ako ništa drugo, 
onda ženu upravo njezino uskogrudno i 
čistunsko stajalište o životu čini velikom 
opasnošću po slobodu gdje god da ima 
političku moć. Muškarac je odavno 
nadišao praznovjerice koje još proždiru 
ženu. Na ekonomskom je natjecateljskom 
području muškarac prisiljen pokazati 
djelotvornost, prosudbu, sposobnost, 
kompetentnost. On zato nema ni vremena 
niti je sklon mjeriti nečiju moralnost 
puritanskim mjerilima. I u svojim 
političkim aktivnostima nije zavezanih 
očiju. On zna daje količina, a ne kvaliteta 
materijal za politički mlin, i, osim ako nije 
sentimentalni reformator ili stari fosil, zna 
da politika ne može biti ništa drugo do 
baruština. 

Žene koje su imalo upućene u politički 
proces, znaju narav te beštije, ali u svojoj 
samozadovoljnosti i samoljublju tjeraju 
sebe da vjeruju kako samo trebaju pomaziti 
zvijer i ona će postati blaga poput janjeta, 
slatka i čista. Kao da žene nisu prodale 
svoje glasove, kao da se političarke ne 
mogu kupiti! Ako se njezino tijelo može 
kupiti u zamjenu za materijalnu naknadu, 
zašto se ne bi mogao kupiti i njezin glas? 

A da se to dogodilo u Coloradu i u drugim 
američkim državama, ne niječu čak ni 
pobornici ženskoga prava glasa. 

Kao što rekoh, žensko ograničeno gledište 
nije jedini argument protiv tvrdnje daje 
kao političarka bolja od muškarca. Ima 
i drugih. Njezin doživotni ekonomski 
parazitizam iznimno je zamaglio njezino 
poimanje o značenju jednakosti. Bučno 
zahtijeva jednaka prava kao i muškarac, a 
ipak doznajemo da „vrlo malo njih pristaje 
agitirati u neugodnim okruzima 11 . 3 Koliko 
im malo znači jednakost u usporedbi s 
Ruskinjama, koje idu u pakao za svoje 
ideale! 

Žena traži ista prava kao i muškarac, a 
ipak je ozlojeđena da ga njezina prisutnost 
nimalo ne sputava: on puši, ne skida šešir, 
i ne ustaje sa svojega stolca poput sluge. 

To su možda trivijalnosti, ali one su ipak 
ključ za narav američkih sufražetkinja. 
Dakako, njihove su engleske sestre 
nadrasle ta glupa poimanja. One su se 
pokazale doraslima i najvećim zahtjevima 
postavljenima pred njihov značaj i moć 
izdržljivosti. Svaka čast junaštvu i čvrstoći 
engleskih sufražetkinja. Zahvaljujući 
svojim snažnim, agresivnim metodama, 
dokazale su da su nadahnuće čak i nekim 
od naših beživotnih i beskičmenjačkih 
3 Dr. Helen A. Sumner. 

dama. Ali nakon svega, sufražetkinj ama 
i dalje manjka poštovanje prema stvarnoj 
jednakosti. Jer kako drugačije obrazložiti 
strašan, divovski napor tih hrabrih 
boraca za kukavni mali zakon koji će 
dobro donijeti samo šačici bogatašica, a 
apsolutno ništa golemoj masi radnica? 
Doista, kao političarke one moraju 
biti oportunisti, moraju se zadovoljiti 
polovičnim rješenjima ako ne mogu 
ostvariti cjelovita. Ali kao razborite i 
liberalne žene trebale bi shvatiti da ga, ako 
je pravo glasa oružje, razvlašteni trebaju 
više od ekonomski nadmoćnije klase, i da 
ovi posljednji imaju već i previše moći 
zbog svoje ekonomske nadmoćnosti. 

Sjajna voditeljica engleskih sufražetkinja, 
Emmeline Pankhurst, sama je priznala, 
kad je bila na svojoj predavačkoj turneji 
po Americi, da ne može biti jednakosti 
između nadmoćnih i potčinjenih. Ako 
je tako, kako će engleske radnice, već 
ekonomski slabije od dama koje su 
povlaštene Shackletonovim zakonom, 4 biti 
kadre raditi sa sebi politički nadređenima 
ako zakon prođe? Nije li vjerojatno da 
klasa Annie Keeney, tako prepuna žara, 
odanosti i mučeništva, bude prisiljena na 
svojim leđima nositi političke šefice, baš 
kao što nosi svoje ekonomske gospodare. 
To će morati činiti i onda kad se u 
Engleskoj uspostavi opće pravo glasa 
za muškarce i žene. Bez obzira na to što 
radnici rade, oni uvijek moraju platiti. 

Ipak, oni koji vjeruju u moć glasanja 
pokazuju vrlo malo osjećaja za pravdu kad 
se ni malo ne brinu za one kojima bi, kako 
tvrde, ono moglo donijeti najviše koristi. 
Američki pokret za pravo glasa bio 
je, sve donedavno, posve salonski 
posao, posve odvojen od ekonomskih 
potreba ljudi. Tako Sušan B. Anthony, 
nedvojbeno iznimna žena, nije bila samo 
ravnodušna nego i antagonistična prema 
radnicima; nije čak oklijevala ni da iskaže 
svoj antagonizam kad je godine 1869. 
savjetovala ženama da zamijene tiskare 
u štrajku u New Yorku. 5 Ne znam je li 
promijenila mišljenje prije smrti. 

Naravno, ima nekih sufražetkinja koje su 
povezane s radnicama - Ženska sindikalna 
liga, primjerice; ali one čine manjinu i 
njihove su aktivnosti samo ekonomske 
naravi. Ostale gledaju na rad naprosto kao 
na stvar sudbine. Sto bi bilo s bogatima, 
kad ne bi bilo siromašnih? Sto bi bilo s 
tim dokonim, gotovanskim damama, koje 
spiskaju više na tjedan nego što njihove 
žrtve zarade u godinu dana, kad ne bi bilo 
osamdeset milijuna najamnih radnika? 
Jednakost, ma tko je uopće čuo za takvo 
što? 

Malo je zemalja stvorilo takvu aroganciju i 

4 Gospodin Shackleton je bio radnički vođa. Zbog 
toga je očito da je on upravo taj koji je donio zakon 
koji je isključio njegove vlastite birače. Engleski je 
parlament prepun takvih Juda. 

5 Jednako pravo glasa , dr. Helen A. Sumner 

snobizam kao Amerika. Posebice to vrijedi 
za američku pripadnicu srednje klase. Ona 
ne samo da se smatra j ednakom muškarcu, 
nego i nadmoćnom mu, posebice u svojoj 
čistoći, dobroti i u svojem moralu. Malo 
čudi da američka sufražetkinja smatra da 
njezin glas ima čudesnu moć. U svojoj 
uzvišenoj umišljenosti ona ne vidi koliko 
je ona zapravo rob, ne toliko muškarcu, 
koliko vlastitim glupim poimanjima i 
tradiciji. Jednako pravo glasa ne može 
popraviti tu tužnu činjenicu; može je samo 
istaknuti, kao što i čini. 

Jedna od velikih vođa američkih žena 
tvrdi da žena nema samo pravo na jednaku 
plaću, nego da zakonski treba imati pravo 
čak i na plaću svojega supruga. Ako je ne 
uspije uzdržavati, trebao bi biti osuđen 
na zatvor a njegovu bi zaradu zarađenu 
u zatvoru podizala njegova ravnopravna 
supruga. Nije li jedna druga sjajna 
pobornica ženskoga prava glasa tvrdila 
da će njezino pravo glasanja dokinuti 
društvenu nepravdu, protiv koje se uzalud 
bore zajedničkim snagama najodličniji 
umovi diljem svijeta? Uistinu treba žaliti 
što nas je navodni stvoritelj univerzuma 
već upoznao sa svojom čudesnom 
shemom, jer bi žensko pravo glasa zacijelo 
omogućilo ženama da ga posve nadmaše. 
Ništa nije tako opasno kao seciranje fetiša. 
Ako smo preživjeli vrijeme kad je takva 
hereza bila kažnjiva lomačom, nismo 
preživjeli uskogrudni duh osude onih 
koji se usude razlikovati od prihvaćenih 
poimanja. Zbog toga će me vjerojatno 
proglasiti protivnicom žena. Ah to me 
ne može odvratiti od toga da tom pitanju 
gledam bez straha u lice. Ponavljam ono 
što sam rekla na početku: ne mislim da će 
žene politiku pogoršati; ah ne vjerujem niti 
da će je poboljšati. Ako žena ne može učiti 
iz muških pogrešaka, zašto ih činiti? 


Povijest je možda kompilacija laži; ipak, 
u njoj ima i nekoliko istina, i one su 
jedini vođa kojega imamo za budućnost. 
Povijest političkih aktivnosti muškaraca 
dokazuje da mu one nisu apsolutno ništa 
dale što nije mogao postići izravnije, po 
nižoj cijeni i na postojaniji način. Zapravo, 
svaki pedalj zemlje koji je dobio, dobio 
je stalnom borbom, neprekidnom bitkom 
za svoja prava, a ne pravom glasa. Nema 
razloga da pretpostavimo daje ženi, u 
njezinu usponu prema emancipaciji, 
pomoglo i da će joj pomoći glasačko 
pravo. 

U najmračnijoj od svih zemalja, Rusiji, 
zemlji apsolutnoga despotizma, žena je 
postala jednaka muškarcu, ne glasačkim 
pravom, nego svojom voljom da postoji 
i da radi. Ne samo da je izborila za sebe 
svaku školu i svaki poziv, nego je izborila i 
muško poštovanje, njegov respekt, njegovo 
drugarstvo; pa čak i poštovanje cijeloga 
svijeta. I to ne putem jednakoga prava 
glasa, nego svojim čudesnim junaštvom, 
svojom hrabrošću, sposobnošću, snagom 
volje i izdržljivošću u borbi za slobodu. 
Gdje su žene u bilo kojoj zemlji s jednakim 
pravom glasa ili u nekoj od takvih naših 
država, koje se mogu pohvaliti takvom 
pobjedom? Kad razmotrimo postignuća 
žene u Americi, također otkrivamo da je 
nešto dublje i snažnije od prava glasa u 
njezinu maršu prema oslobođenju. 

Upravo je prije šezdeset i dvije godine 
šačica žena na konvenciji u Seneca Fallsu 
iznijela nekoliko zahtjeva za pravom na 
jednaku naobrazbu i jednak pristup raznim 
strukama, zanimanjima itd. Kakva sjajna 
postignuća, kakve sjajne pobjede! Tko 
se osim najneukijega usudi govoriti o 
ženi kao o pukoj kućanici? Tko se usudi 
natuknuti da ovaj ih onaj posao nije za 
ženu? Više od šezdeset godina ona je 


oblikovala novo ozračje i novi život za 
sebe. Postala je svjetska sila u svakoj 
domeni ljudske misli i aktivnosti. 1 sve 
to bez prava glasa, bez prava da donosi 
zakone, bez „povlastice 11 da postane sudac, 
tamničar ili kivnik. 

Da, možda će me smatrati ženinim 
neprijateljem; ah kad bih joj mogla pomoći 
da ugleda svjetlo, ne bih se žalila. 

Ženina nesreća nije u tome da je 
nesposobna raditi muški posao, nego u 
tome da troši svoju životnu silu da ga 
natkrili, s tradicijom stoljeća koja su je 
ostavila tjelesno nesposobnom da održi 
korak s njim. O, znam da su neke uspjele, 
ah pod koju cijenu, pod koju strašnu 
cijenu! Nije važno koji posao žena radi, 
nego je važna kvaliteta posla koji obavlja. 
Ona jednakom pravu glasa ih glasačkom 
listiću ne može podariti novu kvalitetu, 
niti može od toga dobiti išta što će podići 
njezinu vrsnost. Njezin razvoj, njezina 
sloboda, moraju poteći iz nje i putem nje. 
Prvo, tako da se potvrdi kao ličnost, a ne 
kao spolna roba. Drugo, tako da odbije 
da itko ima pravo na njezino tijelo; tako 
da odbije rađati djecu, osim ako ih ona ne 
želi; tako da odbije služiti Bogu, državi, 
društvu, mužu, obitelji itd., učinivši 
svoj život jednostavnijim, ah dubljim i 
bogatijim. To jest, tako da pokuša naučiti 
što je smisao i bit života u svim njegovim 
složenostima, oslobodivši se straha od 
javnog mnijenja i javne osude. Samo će je 
to, a ne glasački listić, osloboditi, podariti 
joj snagu kakvu svijet još nije vidio, snagu 
da voli, ostvari mir, sklad; snagu božanske 
vatre, životodajnu snagu; snagu koja stvara 
slobodne muškarce i žene. 

[preuzeto iz knjige Emma Goldman: Anarhizam i 
drugi ogledi, DAF, Zagreb 2001. Prijevod Biljana 
Romić] 

B. Traven - antibiografija 



Ukoliko netko ima interes za B. 
Travena, razlog tomu bi - kao što je on 
i želio - trebao biti njegov opus. Tokom 
života Traven je ulagao velike napore 
kako bi izbjegao kult ličnosti ili ulogu 
slavne osobe. Traven je bilo samo ime, 
jedno od mnogih koje je koristio za 
života. Čovjek u pozadini imena bio 
je kompleksna karaktera, poznat po 
romanima kao B. Traven - i, ironično 
na kraju poznat kao osoba koja je 
pokušavala izbjeći slavu. 

Pokušati ćemo ocrtati njegovu povijest, 
odvajajući činjenice od špekulacija gdje 
god je moguće. Kao što je samome 
Travenu bila namjera, što je činjenica, a 
što špekulacija još je tema rasprava. 
Travenovi su se romani na njemačkom 
jeziku počeli pojavljivati 1926. godine. 
Poslani su iz Meksika Buchergilde 
Gutenbergu, njemačkom ljevičarskom 
književnom klubu; jedini autorov kontakt 
bio je poštanski pretinac u ruralnom 
području. Ubrzo nakon prve objave 
krenule su špekulacije, zapažene su stilske 
sličnosti s anarhističkim drugom Retom 
Marutom. 

Marut je bio putujući glumac i autor 
kratkih tekstova s bazom u Miinchenu, 
sudjelovao je u radu Bavarske sovjetske 
republike osnovane 1919. godine tijekom 
Njemačke revolucije, kad su se diljem 
zemlje pojavljivala radnička vijeća. U 
godinama koje su dolazile, nadahnut 

Izuzev vlastitih knjiga 
autobiograjija je piscu 
nepotrebna. 

Biografija kreativnog 
čovjeka je potpuno 
nevažna. 

B. Traven 


Stimerom, objavljivao je individualističke 
anarhističke novine “Der Ziegelbrenner”'. 
Očito je da nije bio purist, budući daje 
zdušno sudjelovao u Bavarskom pokretu. 
Kad su pokret u konačnici pregazile 
jedinice pod vodstvom socijaldemokrata, 
Marut je čini se uhićen, očekivala gaje 
smrtna kazna zbog “veleizdaje”, zbog čega 
se kasnije osvrtao na činjenicu kako je 

1 Der Ziegelbrenner - proizvođač cigli, opekar 


pobjegao u zadnji 
tren. Sljedeće je 
tri godine, kao 
tražen čovjek, 
putovao Europom, 
te se u konačnici, 
najvjerojatnije 
uz pomoć Sylvie 
Pankhurst, bivše 
sufražetkinje, tada 
antiparlamentame 
komunistice, 
smjestio u 
Londonu. Međutim, 
uhićen jer se 
nije prijavio kao 
stranac, završio je 
u zatvoru Brixton 
gdje je nekoliko 
puta saslušavan. 

Vjerojatno je, 
barem jednim 
dijelom, daje strah 
od deportacije u 
Njemačku gdje 
bi se suočio s 
optužbama za 
veleizdaju, utjecao 
na Travenovu 
odluku da do kraja 
života skriva svoj 
pravi identitet. 

Ipak, čini se da 
je već u ranijem 
periodu života prisvojio novi identitet kao 
“Ret Marut”, pa je moguće kako su drugi 
identiteti bili dio njegovog života. 

Tijekom saslušavanja Marut je, očito 
uzimajući u obzir posljedice deportacije, 
dao nekoliko netočnih priča o svom 
porijeklu, kao i nekoliko različitih imena. 
(Nekoliko desetljeća kasnije ove će 
informacij e biografu ponuditi nekoliko 
tragova o stvarnom porijeklu Travena. ) 
Tvrdeći da su podaci o njegovom rođenju 
uništeni u potresu koji je zahvatio 
San Francisco 1906. godine, Marut je 
pokušavao uvjeriti ambasadu SAD-a da 
je on zapravo američki državljanin, rođen 
u SAD-u. Nije uvjerio ni britansku ni 
američku vlast — u konačnici je pušten, te 
je ulovio brod koji je isplovio iz londonske 
luke. Putovanje je završio u Meksiku, gdje 
je proveo ostatak života. 

U novoj je domovini Traven imao više 
zaposlenja, ali je uglavnom bio fizički 
radnik. Također je u nekoliko navrata 
putovao u udaljenije dijelove Meksika 
- posebno Chiapas. Budući daje razvio 


veliko razumijevanje o meksičkoj 
kulturi, napisao je niz romana na temelju 
nedavne revolucionarne povijesti zemlje. 
Ipak, njegovi prvi romani temeljili su 
se na njegovoj povijesti, ili povijesti 
Reta Maruta. (Sada se predstavljao pod 
imenom “Torsvan” ili tomu slično.) 

Berači pamuka (Der Wobblv), knjiga je 
koja se bavila meksičkom avanturom 
američkog Wobblyja odnosno člana 
Industrial Workers of the World (1WW) 

- revolucionarnog industrijskog sindikata 
s bazom u SAD-u koji je imao široko 
članstvo, uključujući pristaše u Meksiku. 
Roman je temeljen na Travenovom 
radnom iskustvu po dolasku u Meksiko, na 
različitim fizičkim poslovima. 

Mrtvački brod je svakako, barem 
djelomično, pod utjecajem iskustava 

na putu u Meksiko i vremena dok je 
bio bjegunac u Europi - radi se o priči 
mornara, koji je nakon Prvog svjetskog 
rata izgubio dokumente. Nijedna ga zemlja 
ne prihvaća, niti mu želi izdati dokumente 

- on je sad službeno “ne-osoba”. U očaju 
zapisuje se za “death ship” (brod smrti), 

jedino prijevozno sredstvo koje prihvaća 
one bez dokumenata. Sudbina tih brodova 
je potonuće kako bi vlasnici mogli 
potraživati novac od osiguranja. Posada 
je toga svjesna i mogu jedino pokušati 
biti oprezni i dovoljno spremni kako bi 
si maksimizirali šanse za preživljavanje 
jednom kad brod konačno potone. 

Traven je napisao i Blago Sierra Madre, 
roman koji je kasnije ekranizirao John 
Huston s Humphrey Bogartom u glavnoj 
ulozi. Tema su tri muškarca koji se udruže 
kako bi kopali zlato, te pohlepa i tragedija 
koju taj pothvat donosi. Travena je filmska 
kompanija kontaktirala preko njegovog 
meksičkog poštanskog pretinca, te mu je 
ponuđeno da bude savjetnik na snimanju. 
Traven je odbio, ali je umjesto toga poslao 
svog agenta Hala Crovesa da ga zamijeni. 
U to su vrijeme neki sumnjali, a mnogo 
kasnije je potvrđeno fotografijama i 
drugim dokazima, daje Croves zaista bio 
Traven. Film je polučio velik uspjeh, a 
danas se smatra klasikom. Ipak, film nije 
ponukao englesku adaptaciju njegovih 
drugih uradaka. (Međutim, nekoliko je 
romana prevedeno na španjolski jezik i 
ekranizirano u Španjolskoj, a Mrtvački 
brod je snimljen u Njemačkoj.) 

Drugo Travenovo veliko djelo je serija od 
6 romana koji su kolektivno poznati pod 
imenom The Jungle Novels. Ova kolekcija 
briljantno ilustrira razvoj društvenih snaga 
koje su u končanici dovele do Meksičke 
revolucije. Kad je Traven započeo 
ovo svoje djelo u tridesetim godinama 
dvadesetog stoljeća, Meksiko je bio još 
mlada postrevolucionama država. Prošlo 
je oko 25 godina od revolucije. Očito je da 
je komentirao Meksiko tog razdoblja, kao 
i neuspjeh revolucije da promjeni situaciju 
seljaka i radnika. 




The Jungle Novels su romani od kojih je 
svaki priča za sebe. Kroz te priče Traven 
opisuje predrevolucionarne društvene 
strukture i strašne uvjete eksploatacije u 
zemlji. Knjige opisuju stravične robovske 
uvjete radnika na plantažama, kao i uvjete 
drvosječa. Traven vodi čitaoca kroz proces 
eksploatacije koji se transformira u pobunu 
i na kraju eksplodira revolucijom. 

Ovaj niz knjiga, kao i misterij oko 
autorovog identiteta privukli su pažnju 
medija. Nakon Drugog svjetskog rata, 
kada je živio u Meksiko Cityu (oženio se 
1957. godine), prodaja njegovih knjiga 
se naveliko proširila, te su prevedene na 
nekoliko jezika. Zanimanje se povećalo pa 
je Travenu u trag ušlo nekoliko novinara. 
Sve je zanijekao i pobjegao od njihovih 
kamera i pitanja. Nisu otkrili ništa više od 
toga da postoji čovjek koji je čini se autor i 
živi u Meksiko Cityu. 

Tek se nakon smrti “B. Travena” 1969. 
godine ostatak svijeta počeo približavati 
pravom identitetu čovjeka iza tog imena. 
Traven je svojoj supruzi naložio da po 
njegovoj smrti prizna svijetu daje on 
zaista anarhist Ret Marut koji je pobjegao 
progoniteljima nakon pada Bavarske 
sovjetske republike 1919. godine. Kasnih 
je sedamdesetih Will Wyatt, producent na 
BBC-u, snimio televizijski dokumentarne 
o Travenu i napisao knjigu temeljenu 
na svojim istraživanjima. Predstavio je, 
kako se činilo, popriličan korpus dokaza 
daje Traven/Marut zapravo Otto Feige, 
rođen u malom gradiću Schweibusu u 
radničkoj obitelji. Grad je originalno bio u 
Njemačkoj, ali je nakon Drugog svjetskog 
rata postao dio Poljske i preimenovanje u 
Swiebodzin. 

Otto Feige je jedno od imena koje je 
Traven rekao policiji dok je 1923. godine 
bio saslušavan u Londonu, prije odlaska 
u Meksiko. Wyatt je pretraživao spise 
i dokumentaciju kako bi ušao u trag 
imenu, da bi ga u konačnici pronašao 
u spomenutom gradu. Pronašao je 
Ottovog starijeg brata i sestru, koji su 
obiteljskom poviješću i fotografijama 
potvrdili daje Marut/Traven njihov brat 
koji je nestao kao mladić nakon što je 
zaprepastio grad svojim uplitanjem u 
radikalnu politiku. Posljednju su vijest 
o njemu čuli putem pisma koje je došlo 
nakon Prvog svjetskog rata, u kojem ih je 
informirao daje prognan iz Engleske. To 
je najvjerojatnije bilo oko 1923. godine 
kad je Ret Marut napustio London kako 
bi krenuo na putovanje koje je završilo 
njegovim dolaskom u Meksiko naredne 
godine. Dokazi o identitetu koje je Traven 
ponudio vlastima SAD-a i Velike Britanije 
- imena, zanimanje i si. - poklapali su se 
sa činjenicama o obiteljskoj pozadini Otta 
Feiga. Također je potvrđeno daje otac Otta 
Feiga radio u tvornici koja je proizvodila 
ugljene brikete za gorivo - vjerojatni izvor 


za ime Marutovih anarhističkih novina 
“Der Ziegelbrenner”. Obitelj Feige je 
također ukazala na to da je ubrzo nakon 
što se Otto javio iz Londona govoreći im 
o problemima s vlastima, njegovu majku 
posjetila policija koja se raspitivala ima 
li sina po imenu Otto. Najvjerojatnije 
su provjeravali Marut/Feige priču za 
londonske i američke vlasti. U strahu da 
je to povezano s Ottovom radikalnom 
politikom i njegovim zatvaranjem u 
Londonu, zanijekala je njegovo postojanje 
kako ne bi donijela probleme obitelji. 
Obitelj ju je kasnije pronašla kako jeca 
u strahu i sramu. To je posljednje što su 
čuli o Ottu, dok se Wyatt i njegova BBC- 
eva filmska ekipa nisu pojavili 50 godina 
kasnije. 

Kasniji biograf, K.S. Guthke, osporavao 
je tezu daje Traven zapravo Otto Feige, 
kao i neki drugi travenolozi . Tvrdili su 
kako Wyatt nije u potpunosti dokazao 
svoje tvrdnje, te daje moguće daje 
Marut/Traven - iako je morao biti upoznat 
s gradom Schweibusom, kao i Feigom i 
njegovom obitelji - jednostavno preuzeo 
Feigov identitet. 

Autoru ovih redaka se Wyattova istraga 
i fotografski dokazi čine uvjerljivim. Ali 
koja god bila istina, knjige su one koje nas 
inspiriraju i u kojima uživamo — rijedak 
slučaj literarne ekspresije koja je iste 
kvalitete kao i njen radikalni politički 
sadržaj. Suditi mu samo u literarnim 
okvirima je promašaj. Ipak, za razliku od 
literature koja pokušava prikriti političku 
“poruku” Travena je zadovoljstvo čitati. B. 
Traven je bio veliki pripovjedač, i jednako 
tako — što je velika rijetkost — veliki 
politički romanopisac. Međutim, znao 
je da su njegove knjige učinkovite samo 
ukoliko nadahnjuju refleksiju i djelovanje. 
Kao što je Traven rekao (pod krinkom Hal 
Crovesa) “Život je vrijedniji od bilo koje 
knjige koju možete napisati”. (RM) 

Crimethlnc Ex-Workers Collective: Con- 
tradictionary, SAD, 2013 

a bestiary of 
vvords in revolt 


Rječnici su uglavnom koncipirani tako 
da nam pomognu razumjeti jedni druge, 
barem što se tiče uobičajene komunikacije, 
no koliko zapravo razmišljamo o tome što 
stvarno znače pojedine riječi i pojmovi? 
Odnosno, što je njihovo pravo značenje, 
unatoč onom deklarativnom? 

Upravo je to osnova ideja iza Contradiction- 
aryja, novog izdanja autorskog kolektiva 
Crimethlnc, čija prijašnja izdanja smo već 
predstavljali u prošlim brojevima Ispod 
pločnika. 

Ovdje je ipak riječ o nešto drugačijem 
izdanju, ako ne već u dizajnerskom smislu, 
onda svakako u koncepciji. Naime, knjiga je 
stvarno koncipirana poput rječnika i abeced¬ 
nim redom pojašnjava različite pojmove, ali 
na način da odskače od njihovog uobičajenog 
značenja pa se zapravo kritički odnosi prema 
nizu koncepcija koje ti pojmovi predstavljaju. 
Cijela stvar je prilično duhovita, mogli bije 
nazvati anarhističkom satirom, ako takvo što 
uopće postoji (naravno, postojalo je, Hašek je 
bio majstor satire, a uz to i anarhist). 
Primjerice za pojam nacionalno oslobođenje 
stoji: odlučite se, želite li jedno ili drugo?, 
dok je slobodno tržište jednostavno 
pojašnjeno kao kontradikcija. 

Osim kratkih objašnjenja i komentara, sve je 
obogaćeno anegdotama iz života, mitovima 
i pričama koje daju dodatnu argumentaciju 
otporu sustavu i svemu onome što on pred¬ 
stavlja. 

Već smo spomenuli dizajn pa samo treba do¬ 
dati daje knjiga puna ilustracija, kao što smo 
to već navikli vidjeti u Crimethlnc izdan¬ 
jima, a korice su odrađene poput Biblije, no 
vjerujem na umjetnoj koži i sa zlatotiskom pa 
knjiga izgleda jako “ozbiljno”. 

Svakako je riječ o izdanju koje će vas 
zabaviti i dati vam još ponešto za promisliti 
jer značenja na koja smo naučeni su kriva. 


Stanislaw Lubienski: Stepski pirat, DAF, Zagreb, 2014 

Stepski pirat 


Ova romansirana biografija predstavlja 
impresivan kolaž svih dostupnih informacija 
o Nestoru Ivanoviču Mahnu, ukrajinskom 
anarhistu koji je posvetio svoj život revoluciji 
do te mjere daje nemoguće razlučiti mit 
od stvarne osobe. Biografiju prati autorov 
putopis, posjet Mahnovom rodnom mjestu 
i okolici, kojim uz razgovore s najstarijim 
žiteljima i rodbinom pokušava utvrditi stanje 
i važnost uspomena na Malina. Putopis 
dobro dođe kao predah za procesuiranje svih 
burnih podataka o neumornim anarhističkim 
aktivnostima tog vremena koje iz današnje 
perspektive djeluju nadrealno: 

Jednom je cijeli odredpreodjeven u svadbenu 
povorku bez problema ušao u neko selo. 

U ulozi mlade nastupa Malmo koji je 

- kao što potvrđuju brojna svjedočanstva 

- volio glumački poziv. Na stožer odreda 
stacioniranog u selu “svatovi ” iznenada 
otvaraju vatru iz strojnica skrivenih u kolima. 
Bitka ne traje predugo, nekoliko granata 
ubačenih kroz prozor dovršavaju posao. (str. 
59) 



ravan ovome. 


Koliko god mislili sa smo upoznati s 
Mahnovom pričom, ova knjiga to demantira 
s pregršt informacija iz prijateljski i 
neprijateljski nastrojenih izvora. Inovativnost 
i uspjeh Mahnovih odreda koji su svi zajedno 
u jednom trenutku dosegli 60.000 članova 
(sve do boljševičkog sistematičnog zatiranja), 
zapanjuje. Važno je spomenuti da su i žene 
sudjelovale, među njima i estravagantne 
anarhistkinje intelektualke na konjima s 
crnim koprenama. 

Knjiga je sigurno nešto što bi i generacije 
koje nemaju koncentraciju za čitanje mogle 
progutati u tren oka. Nijedan akcijski film nije 


Unatoč dobro obavljenom istraživačkom 
radu, komentari autora su druga priča. 

U biografskom dijelu bi bilo bolje da ih 
je potpuno izostavio, osim onih koji se 
tiču sumnje u vjerodostojnost podataka. 
Komentari o Mahnovom izgledu su totalno 
malograđanski, a komentare o seljacima 
kao sklonijima neprikladnijem i nasilnijem 
ponašanju zbog neobrazovanosti da ne 
spominjem. No to ipak ne smije biti razlog 
da se ova povijest predane anarhističke borbe 
ne pročita. Preporučujem, preporučujem, 
preporučujem! 


Emile Armand: Individualist anarchism/Revolutionary sexualism, Pallaksch Press, SAD, 2013 

Individualistički anarhizam i 


revolucionarna seksualnost 


Ovaj izbor Annandovih tekstova je prava mala petarda. Riječ je o manifestu individualnosti 
koji inspirira, provocira, tjera na razmišljnje, nervira... Svi tekstovi nisu jednako dobri, ali 
svaki ima žalac za propitkivanje. Kao što naslov sugerira, knjižica je podijeljena u dva dijela 


sa dvije na anarhističkoj sceni vrlo aktualne teme. Anarhoindividualistički dio sadrži srčane 


proglase, manifeste, ali i zadiranje u dublju problematiku 
osebujnosti individualističke scene. Revolucionarna 
seksualnost donosi zanimljivo i kontradiktorno u paketu. 

Baš kad mislimo da smo pročitali sve kontrarevolucioname 
notomosti, uvijek naiđemo na nove i to pogotovo na temu 
revolucionarne seksualnosti. Riječ jeo tome da pisac želi 
da svako njegovo prijateljstvo sa ženama ima seksualnu 
komponentu, dvostrukim standardima, jer prijateljstvo s 
muškarcima to ne uključuje, ali više o tome pročitajte sami 
da seja sad ne žestim na dugo i široko. Sve u svemu prvi dio 
plusić, drugi dio minusić koji osvještava problem nedostatka 
dobrih tekstova na temu revolucionarne seksualnosti. Ipak, 
važno je reći, nije sve što Armand piše o seksualnosti 
kontrarevolucionamo. Uglavnom, ukoliko vas zanima ova 
tematika Armandova perspektiva će sigurno baciti novo 
svjetlo i poneki mrak na cijelu stvar. 

Akcija solidarnosti sa zatvorenim anarhistima i anarhistkinjama 

Tjedan za zatvorene anarhiste/kinje 



U leto 2013. članovi nekoliko grupa 
“Anarhističkog crnog krsta” diskutovalo 
je o potrebi uspostavljanja međunarodnog 
dana podrške zatvorenim anarhistima i 
anarhistkinjama. S obzirom da več posto¬ 
je Dan prava političkih zatvorenika i Dan 
borbe za pravdu u zatvorima, smatrali 
smo da je takođe važno istaći priče naših 
drugova i drugarica. 

Mnogi od zatvorenih anarhista i anarhistkin- 
ja nikada neće biti priznati/e kao “politički/e 
zatvorenici/e” od strane formalnih or¬ 
ganizacija za ljudska prava jer je njihov 
osećaj za socijalnu pravdu strogo ograničen 
kapitalističkim zakonima koji su osmišljeni 
da štite državu i sprečavaju i odvraćaju 
od bilo kakve stvarne društvene promene. 
Istovremeno, čak i u našim zajednicama 
znamo veoma malo o represiji u drugim 
zemljama, a da ne govorimo o imenima 
i slučajevima mnogih naših zatvorenih 
drugova i drugarica. 

Zbog toga smo odlučili da najavimo 
godišnju Nedelju za zatvorene anarhiste i 
anarhistkinje, od 23. do 30. avgusta. Datum 
23. avgust smo izabrali zato jer su na taj 
dan 1927. godine italijansko-američki 
anarhisti Nikola Sako i Bartolomeo Vanceti 


pogubljeni u zatvoru. Oni su bili uhapšeni 
zbog sumnje da su ubili dvojicu ljudi tokom 
oružane pljačke u fabrici obuće u južnom 
Brejntriju, u Masačusetsu (SAD). Njihovo 
hapšenje je predstavljalo deo šire kampanje 
koju je američka vlada vodila protiv radikal¬ 
nog pokreta. Država protiv njih dvojice nije 
imala praktično nikakve dokaze, a mnogi 
ljudi i danas veruju da su osuđeni samo zbog 
svojih snažnih anarhističkih uverenja. 
Imajući u vidu prirodu i raznolikost 
anarhističkih grupa širom sveta, predlažemo 
nedelju zajedničkih akcija umesto jed¬ 
nodnevne kampanje. Ovo bi trebalo da 
olakša grupama pripremu različitih događaja 
u bilo koje vreme tokom te nedelje. 

Stoga, pozivamo sve da prošire informacije 
o Nedelji za zatvorene anarhiste i anarhist¬ 
kinje među drugim grupama i zajednicama, 
kao i da razmisle o organizovanju tematskih 
događaja u svom gradu. Događaji mogu 
varirati od informativnih večeri, projekcija 
ili dobrotvornih koncerata do solidarnih 
direktnih akcija. Pustite mašti na volju. 

Dok svi nisu slobodni. 

[Izvor: 325, prijevod: http://sh-contrainfo.espiv. 

net/2014/03/26/nedelja-za-zatvorene-anarhiste-i- 

anarhistkinje-23-30-avgust-2014] 


Ispod pločnika možete 
pronaći u: 

ZAGREB :: knjižara Što čitaš?, 
Gundulićeva 11 // književni klub Booksa, 
Martićeva 14d // knjižara Jesenski i Turk, 
Preradovićeva 5 // infoshop reciKlaonica, 
Heinzelova 66 // knjižara Planetopija, Ili¬ 
ca 72 // Superknjižara, Rooseveltov trg 4 
// net kulturni klub Mama, Preradovićeva 
18, // infoshop Pippilotta, Pierottijeva 11 
// ČAKOVEC :: knjižnica Tabula Rasa, 
Dr. Ivana Novaka 38 // knjižara VBZ, 
Kralja Tomislava 3 // KARLOVAC :: 
Domaći, Struga 1 // PULA :: MP Hack- 
lab, Gajeva 3 // RIJEKA :: antikvarijat 
Mali neboder, Ciottina 20b // infoshop 
Škatula, Delta 5 // ZADAR :: Smart 
shop, Stomorica 2 // Z.V.U.K./lnfoshop 
Iskra, Rikarda Jeretova Katalinića 5 // ...i 
raznim javnim događanjima... Ukoliko 
ste u mogućnosti distribuirati Ispod 
pločnika, javite se i poslat ćemo vam 
željeni broj primjeraka... 

Vijesti i arhive 
tekstova 

U svakom broju objavljujemo listu 
anarhističkih glasila, grupa i projekata koji su 
aktivni, infonnativni, potiču samoobrazovan¬ 
je... Vijesti i mnoge druge tekstove možete 
potražiti na nekim od ovih stranica, kao i 
daljnje linkove. 

Anarhistička biblioteka 

http://www.anarhisticka-biblioteka.net 

Anarchist Library 

http://theanarchistlibrary.org 

Centar za anarhističke studije 

http://www.anarhizam.hr 

Contra Info 

http://sh-contrainfo.espiv.net/ 

Fenjer 

http:// fenj er. anarhij a. org/ 

Radioazionc - Direktna anarhistička 
kontrainformacija 

http://yu.radioazione.org/ 

Erom the Greek Streets 

http://www.occupiedlondon.org/blog/ 

Kontrapunkt 

http ://www.kontra-punkt. info/ 

Stimulator.tv 

http://www.stimulator.tv/ 

Izdavačka kuća Što čitaš? 

http://www.stocitas.org 

Zine Library 

http://zinelibrary.info 



što čit 



...i puno više od toga! 


Imamo širok izbor novih i starih/antikvarnih knji¬ 
ga, domaća i strana izdanja: klasična i suvremena 
književnost, stripovi, antropologija, filozofija, 
feminizam, anarhizam, subkulture, suvremena 
umjetnost, uradi sam/a priručnici, permakultura, 

ljekovito bilje... 

Gundulićeva 11, Zagreb 

pon - pet 10:00 - 20:00 
subota 10:00 -14:00 


www.stocitas.org 





